ANF | لە عەفرین، عەزاز و مارع ٨ چەتە کوژران\nلە عەفرین، عەزاز و مارع ٨ چەتە کوژران\nلە ناوچەکانی، عەزاز مارع و عەفرین و لە چالاکییەکانی شەڕڤانانی هێزەکانی ڕزگاریی عەفریندا ٨ چەتەی دەوڵەتی تورکی داگیرکەر کوژران.\nهه‌ینی, 6 Sep 2019, 16:14\nهێزەکانی ڕزگاریی عەفرین ڕایانگەیاند، لە هەرێمەکانی عەزاز، مارع و عەفرینی داگیرکراو لەدژی سوپای تورکی داگیرکەر و گرووپە چەتەکانی چالاکی بەڕێوە چوو.\nبەپێی ڕاگەیاندراوەکە، لە ٤ی ئەیلول/ ١٣ی خەرمانان لە گوندی کەفەر کلبین-ی ناوچەی عەزاز لەدژی گروپی چەتەی جەبهەی شامییە چالاکییەک ئەنجامدرا و سەنگەر و حەشارگەکانی چەتەکان ڕووخێنران. لە ئەنجامدا ٢ چەتە کوژران و ٤ چەتەی دیکەش بریندار بوون.\nراگەیاندرا کە گورز لە ئۆتۆمبیلێکی سەربازی دراوە و دەستیش بەسەر چەکێکی کلاشینکۆف، دووربینێک، تەلەفۆنێک و پشتێنەیەکی بۆمبڕێژکرادا گیراوە.\nلە ڕاگەیاندراوەکەدا هاتووە، لە ٥ی ئەیلول/ ١٤ی خەرمانان-دا لە گوندی کەباشین-ی ناوچەی شێراوای عەفرین، لە چالاکی یەکینەکانیاندا ٤ چەتەی داگیرکەر کوژراون و دەست بەسەر چەکێکی کلاشینکۆف و دووربینێک-دا گیراوە.\nبەپێی ڕاگەیاندراوەکە لە ٥ی ئەیلول، لە ڕێگەی گوندی باسووتێ-ی ناوچەی شێراوا، لەدژی ئۆتۆمبیلێکی سەربازی گرووپی چەتەکانی لیوای ٥ چالاکییەک ئەنجام درا. ڕاگەیاندرا کە لە چالاکییەکەدا ئۆتۆمبیلەکە تێکشکێندراوە، بەرپرسی گروپەکە سەعید فارس و ٢ چەتەی داگیرکەر کە لەناو ئۆتۆمبیلەکەدا بوون بریندار بوون.\nلە ڕاگەیاندراوەکەدا ئەوەش هاتووە، لە هەمانکاتدا لە دەوروبەری گوندی توێهین-ی ناوچەی مارع لە دژی سەنگەر و حەشارگەکانی چەتەکان چالاکییەک بە چەکی تاکەکەسی ئەنجام درا و لە ئەنجامدا دوو چەتە کوژران.


كۆچی جەلالی مەلەکشا.. مەرگی قەڵەمێكی كارای نیشتمان\nكەژاڵ حەسەنی 03/11/2020 - 14:29 ڕاپۆرت\nجەلالی مەلەکشا، شاعیر و رووناكبیری كورد، یەکێکە لەو سەرمایە مرۆییەكانی كورد و كوردستان كە مەخابن تا لە ژیاندا بوو، كەمترین بایەخی پێ درا، هێشتا ناوەکەی وەکوو بەرزی و باڵایی بەرهەمەكانی بڵاو نەبووەتەوە و بەبێ دەنگی هەر جارەو لە سووچێکی کوردستان ژیانی بەسەر دەبرد.\nئەمە بابەتێک بوو، کە 31ی تشرینی یەکەمی 2018 لەسەر شاعیری بە هەڵوێستی گەلەکەمان، شاعیری ئێواران و غەریبستان، شەهید و دارە پیرە و، ..... جەلالی مەلەکشا نووسیبووم. ئێستا دوای سێ رۆژ لە كۆچی دوایی، بایەخی پێ دەدرێ و شیعر و قەسیدەکانی بووەتە دروشمی خۆشەویستی و نیشتمان.\nجەلالی مەلەکشا، شاعیر و نووسەر و وەرگێڕ، ساڵی (1951)ی زایینی لە گوندی مەلەکشان سەر بە شاری سنە لە بنەماڵەیەکی جووتیار لەدایک بووە و باوکی نەخوێندەوار بووە، بەڵام مامی مەلەکشا خوێندەوارییەکی تا ڕادەیەک باشی هەبووە و شارەزایی لە ئەدەب و شیعردا هەبووە، بۆیە جەلال هەر لە تەمەنی منداڵییەوە لەتەك مامی، بە شیعر و ئەدەب ئاشنا دەبێت. خولیا و حەزی شیعر وای لێ دەکات، لای مامی فێری شیعر و ئەدەبی شاعیرانی وەکوو مەولەویی کورد، نالی و هەروەها حافیز و سەعدی و مەولانا ببێت.\nجەلالی مەلەكشا تا پۆلی سێی سەرەتایی لە گوندەکەی بووە و دواتر هاتوونەتە شاری سنە و هەر لەو تەمەنە کەمەدا تێکەڵی کۆڕە ئەدەبییەکانی شاری سنە بووە. ئەو کۆڕە ئەدەبییانە وای لێ دەکەن، لە تەمەنێکی کەمدا وەکوو منداڵێکی بەتوانا و بەهرەمەند دەربکەوێ، بەڵام تینوویەتیی دانامرکێت و هەر بەرەو ئامانج دەڕوات، لە تەمەنی 16ساڵیدا ڕوو دەکاتە شاری شیراز و هەر ئەوکات دەبێتە ئەندامی دەستەی نووسەرانی گۆڤاری (شاری شیراز)، زۆری پێ ناچێت نووسینەکانی لە زۆربەی گۆڤارەکانی تەواوی ئێران بڵاو دەبنەوە.\nجەلالی مەلەکشا لە بواری شیعر و ئەدەبی فارسیدا ناوبانگێکی زۆر باش لە هەموو ئێران پەیدا دەکات، هەر بۆیە 17ساڵ لەگەڵ ئەو گۆڤارە بەردەوام دەبێت.\nدوای ئەوەی ناوبانگی شیعر و ئەدەبی مەلەکشا زۆربەی شارەکانی ئێران دەگرێتەوە، ئەحمەدی شاملو داوای لێ دەکات لە گۆڤاری (دونیای سۆخەن) لە تاران درێژە بە هونەرە پڕ بایەخەکەی بدات، کە (ئەحمەدی شاملو) خۆی سەرنووسەری بووە.\nئەحمەدی شاملۆ بە نووسینەکانی مەلەکشا زۆر خۆشحاڵ دەبێ، بەشێوەیەک، ئەگەر لە گۆڤارەکەیدا جاروبار نووسینی جەلال نەبوایە، لە پێشەکیدا نووسەر ناوی دەهێنا و دەیگوت مەخابن ئەم جارە گۆڤارەکەمان لە نووسینەکانی مەلەکشا بێ بەشە.\nمەلەکشا لە بواری وەرگێڕاندا دەستێکی باڵای هەبووە، شیعر و بەرهەمەکانی شاعیرانی پایەداری وەکوو مامۆستایان (شێرکۆ بێکەس، عەبدوڵا پەشێو و لەتیف هەڵمەت)ی وەرگێڕاوەتە سەر زمانی فارسی و شیعری کوردیی بە خەڵکانی دیکە ناساندووە، بەو شێوەیە خزمەتی بە شیعری کوردی کردووە.\nلەو کاتەدا لە کۆڕە ئەدەبییەکاندا هەڵسەنگاندن هەبووە، ئەحمەدی شاملو لە کۆڕێکدا مەلەکشا هەڵدەسەنگێنێ و دەیهێنێتە ڕیزی شاعیری گەورە و بەناوبانگ (شەفیعی کەدکەنی) و دەقی وتارەکەی ئەمە دەبێ: مەلەکشا هاوشێوەی (شەفیعی کەدکەنی)یە و وەکوو هەڵۆیەك وایە، هەر بەرەو ئاسمان دەڕوات و هەر بەرزتر دەبێت و هێشتا نەگەیشتووەتە شوێنە هەرە بەرزەکەی خۆی، بەڵام شەفیعی کەدکەنی گەیشتووەتە شوێنی خۆی.\nلە هەمان ئەو ساڵانەدا بوو، کە مەلەکشا بەبێ ئەوەی کتێبێکی چاپکراوی هەبێت، دەبێته (ئەندامی دەستەی نووسەرانی ئێران)، کە هاوڕیز دەبێت لەگەڵ کەسانی بەناوبانگی وەک (ئەخەوانی سالیس، ئەحمەدی شاملو، جەلالی ئالی ئەحمەد، مەحموود ئیعتمادزادە، هۆشەنگی گوڵشیری).\nمەلەکشا تا ساڵی (1978)، واتا ڕاپەڕینی کۆماری ئیسلامیی ئێران هەر بە فارسی نووسیوە و لە هەمان ساڵدا بڕیار دەدات خامەکەی بۆ ئەدەبیاتی خەڵکەکەی خۆی بەکار بێنێت.\nژیانی مەلەکشا هەر بە نووسین و گۆڤارەکان تێپەڕ نەکراوە، هەست و سۆزی کوردستان وای لێ کردبوو، قەڵەمی بۆ بەرخودانی گەلەکەی بەکار بهێنێت، ناڕەزایەتیی خۆی دژ بە ئەوانەی مافی کورد و کوردستان پێشێل دەکەن دەردەبڕی و تا رۆژی گیان سپاردنی هەر بەردەوام بوو.\nجەلالی مەلەكشا دەڵێ: “نەخشەی وڵاتەکەم تفەنگێکە و بتانەوێ و نەتانەوێ من شاعیری خوێن و کوێستان و تفەنگم”. هەر بۆیە پێش ڕاپەڕین، چەندین جار کەلەپچە لە دەستی دراوە و خراوەتە بەندیخانەکان و دوای ڕاپەڕینیش هەر بەو شێوەیە بووە و تێکڕا 16 ساڵ لە زینداندا بووە، کە ماوەیەکی زۆرە. لەم بارەوە مەلەکشا دەڵێت: “چی دیواری بەندیخانەی ئێران هەیە، یادگاریی منی پێوەیە و زۆربەی شیعرەکانم لە سووچی بەندیخانەوە نووسراون”. ئەمە نموونەیەکە:\nدەمویست کۆشکی ستەمکاران بە هێرشی واژە بڕووخێنم\nبوومە پارووی چەوری خێڵی گورگ و چەقەڵ\nئیتر من بووم و دوو دەستی ئاشنای بەند و کەلەپچە\nئەندامێکی پڕ لە زامی ساڕێژنەبووی شوێن پێ شەلاخ\nئیتر من بووم و قاوشی زیندانەکان\nدوای ڕاپەڕین بە کوردی دەست دەکات نووسین و دەڵێ: ”شێوەی شیعرەکانی عەبدوڵا پەشێو شیعر دەڵێم“ و بۆ یەکەم جار شیعری عەبدوڵا پەشێوی بە دڵ دەبێت.\nهەر وەکوو دیارە لە ئەدەبیاتی ڕۆژهەڵاتی کوردستان، جەلالی مەلەکشا خامە و قەڵەمی زۆر بەرچاو و دیارە و ئێستا بە لوتکەی ئەدەبیاتی ڕۆژهەڵات دێتە ئەژمار، پسپۆڕان و ئەدەبناسانی ئەدەبی کوردی دەڵێن، لەدوای هێمن و هەژار، جەلالی مەلەکشا بێ وێنەیە.\nشیعری جەلال وەکوو ئەدەبیاتی بەرخودان دێتە ئەژمار و سەبارەت بە چەوساندنەوە و زوڵم و ئەو نادادوەرییانەی چەپێندراونەتە سەر خەڵکەکەی، زیندان، سێدارە، شەهید، خوێن، شاخ، کوێستان، تفەنگ، زریکە، هاوار، کەلەپچە، گورگ... ئەمانە هەموویان قوڵپەی شیعری جەلالی مەلەکشان.


عه‌لی عه‌بدولڕه‌حمان ئه‌لحوزه‌یفی » دانـه‌ر\nعه‌لی عه‌بدولڕه‌حمان ئه‌لحوزه‌یفی - قورئـانی پیرۆز\nعه‌لی عه‌بدولڕه‌حمان ئه‌لحوزه‌یفی\nموصحه‌فی حه‌ره‌می نه‌به‌وی له ساڵی 1434 كۆچی\nخوێنـه‌ر : عه‌بدولموحسن ئه‌لقاسم خوێنـه‌ر : عه‌لی عه‌بدولڕه‌حمان ئه‌لحوزه‌یفی خوێنـه‌ر : سه‌ڵاح موحه‌مه‌د ئه‌لبدیر خوێنـه‌ر : حوسه‌ین عه‌بدولعه‌زیز ئال ئه‌لشێخ خوێنـه‌ر : ئه‌حمه‌د طالب حمید خوێنـه‌ر : عه‌بدو الله ئه‌لبعیجان\nموصحه‌فی حه‌ره‌می نه‌به‌وی له ساڵی 1434 كۆچی: خوێندنه‌وه‌ی قورئانی پیرۆز له نوێژی ته‌راویح تۆماركراوه له حه‌ره‌می نه‌به‌وی پیرۆز له له ساڵی 1434، وه له‌م ساڵه‌دا به‌ڕێزان شێخ عه‌لی الحوزه‌یفی وشێخ عه‌بدولموحسن ئه‌القاسم وشێخ حوسین ئال الشیخ وشێخ سه‌ڵاح البدیر وشێخ ئه‌حمه‌د حه‌مید وشێخ عه‌بدالله ئه‌لبعیجان به‌رنوێژیان بۆ موسڵمانان كردوه.\nخوێندنه‌وه‌ی قورئان به ده‌نگی قورئان خوێن عه‌لی عه‌بدولڕه‌حمان ئه‌لحوزه‌یفی له‌گه‌ڵ وه‌رگێڕانی مانای ئایه‌ته‌كان به زمانی ئه\nخوێنـه‌ر : عه‌لی عه‌بدولڕه‌حمان ئه‌لحوزه‌یفی\nخوێندنه‌وه‌ی قورئانی پیرۆز به ده‌نگی قورئان خوێن عه‌لی عه‌بدولڕه‌حمان ئه‌لحوزه‌یفی له‌گه‌ڵ وه‌رگێڕانی مانای ئایه‌ته‌كان به زمانی ئه‌رومیه. كه تایبه‌تمه‌ندێتی هه‌یه به‌ده‌نگێكی به‌رز و نایابی [Mp3 128 Kb].\nخوێندنه‌وه‌ی قورئانی پیرۆز به ده‌نگی قورئان خوێن عه‌لی عه‌بدولڕه‌حمان ئه‌لحوزه‌یفی\nخوێندنه‌وه‌ی قورئانی پیرۆز به ده‌نگی قورئان خوێن عه‌لی عه‌بدولڕه‌حمان ئه‌لحوزه‌یفی: تۆماركراوێكی ده‌نگیه به ریوایه‌تی حه‌فص له عاصمه‌وه به ده‌نگی ئیمامی حه‌ره‌می نه‌به‌وی شێخ عه‌لی عه‌بدولڕه‌حمان ئه‌لحوزه‌یفی، وه ئه‌م نوسخه‌یه تایبه‌تمه‌ندێتی هه‌یه به‌ده‌نگێكی به‌رز و نایابی به شێوازی Mp3 .\nموصحه‌فی حه‌ره‌می مه‌ده‌نی ساڵی ١٤٣١ كۆچی\nخوێنـه‌ر : عه‌بدولموحسن ئه‌لقاسم خوێنـه‌ر : عه‌لی عه‌بدولڕه‌حمان ئه‌لحوزه‌یفی خوێنـه‌ر : سه‌ڵاح موحه‌مه‌د ئه‌لبدیر خوێنـه‌ر : حوسه‌ین عه‌بدولعه‌زیز ئال ئه‌لشێخ\nموصحه‌فی حه‌ره‌می مه‌ده‌نی ساڵی ١٤٣١ كۆچی: خوێندنه‌وه‌ی قورئانی پیرۆز له نوێژی ته‌راویح تۆماركراوه له مزگه‌وتی پێغه‌مبه‌ر درودی خوای له‌سه‌ر بێت له شاری مه‌دینه، وه له‌م ساڵه‌دا به‌ڕێزان شێخ عه‌لی الحوزه‌یفی و شێخ عه‌بدولموحسن القاسم و شێخ حسێن ئال الشیخ و شێخ صه‌لاح البدیر به‌رنوێژیان بۆ موسڵمانان كردوه.\nخوێندنه‌وه‌ی قورئان به ده‌نگی قورئان خوێن عه‌لی عه‌بدولڕه‌حمان ئه‌لحوزه‌یفی له‌گه‌ڵ وه‌رگێڕانی مانای ئایه‌ته‌كان به زمانی فه\nخوێندنه‌وه‌ی قورئانی پیرۆز به ده‌نگی قورئان خوێن عه‌لی عه‌بدولڕه‌حمان ئه‌لحوزه‌یفی له‌گه‌ڵ وه‌رگێڕانی مانای ئایه‌ته‌كان به زمانی فه‌ڕه‌نسی.\nخوێندنه‌وه‌ی قورئان به ده‌نگی قورئان خوێن عه‌لی عه‌بدولڕه‌حمان ئه‌لحوزه‌یفی له‌گه‌ڵ وه‌رگێڕانی مانای ئایه‌ته‌كان به زمانی ئیغ\nخوێندنه‌وه‌ی قورئانی پیرۆز به ده‌نگی قورئان خوێن عه‌لی عه‌بدولڕه‌حمان ئه‌لحوزه‌یفی له‌گه‌ڵ وه‌رگێڕانی مانای ئایه‌ته‌كان به زمانی ئیغۆری، له‌به‌رهه‌م هێنانی سه‌نته‌ری ئیغۆری بۆ وه‌رگێڕان.\nموصحه‌فی مزگه‌وتی پێغه‌مبه‌ر ساڵی ١٤٣٠ كۆچی\nMP3 9 / 2 / 1431 , 25/1/2010\nخوێنـه‌ر : عه‌بدولموحسن ئه‌لقاسم خوێنـه‌ر : سه‌عد بن سه‌عید ئه‌لغامدی خوێنـه‌ر : عه‌لی عه‌بدولڕه‌حمان ئه‌لحوزه‌یفی خوێنـه‌ر : سه‌ڵاح موحه‌مه‌د ئه‌لبدیر\nموصحه‌فی حه‌ره‌می مه‌ده‌نی ساڵی ١٤٣٠ كۆچی: خوێندنه‌وه‌ی قورئانی پیرۆز له نوێژی ته‌راویح تۆماركراوه له مزگه‌وتی پێغه‌مبه‌ر له شاری مه‌دینه، وه له‌م ساڵه‌دا به‌ڕێزان شێخ عه‌لی الحوزه‌یفی و شێخ عه‌بدولموحسن القاسم و شێخ سه‌عد الغامدی و شێخ صه‌لاح البدیر به‌رنوێژیان بۆ موسڵمانان كردوه.\nخوێندنه‌وه‌ی قورئانی پیرۆز به ده‌نگی قورئان خوێن شێخ عه‌لی عه‌بدولڕه‌حمان الحوذه‌یفی، به ریوایه‌تی قالون له نافعه‌وه\nخوێندنه‌وه‌ی قورئانی پیرۆز به ده‌نگی قورئان خوێن شێخ عه‌لی عه‌بدولڕه‌حمان الحوذه‌یفی، به ریوایه‌تی قالون له نافعه‌وه، وه ئه‌م به‌رهه‌مه له به‌رهه‌مه‌كانی ده‌زگای مه‌لك فه‌هد بۆ چاپكردنی قورئانی پیرۆزه، وه به تایبه‌تمه‌ندیه‌تی Mp3 128 kbps.


ئەمیر بایزیدی ئازەر لە بەندیخانەی مەهاباد ئازاد کرا\n10:03 - 3 January 2022\nهەنگاو: بەندکراوێکی سیاسی خەڵکی مەهاباد دوای تەواو بوونی سزای بەندکرانەکەی لە بەندیخانە ئازاد کرا.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، ڕۆژی شەممە ١١ی بەفرانباری ٢٧٢١ (١ی ژانویەی ٢٠٢٢)، ئەمیر بایزیدی ئازەر دوای تەواو بوونی سزای سێ مانگ و یەک ڕۆژ بەندکرانەکەی لە بەندیخانەی ناوەنیی ئەو شارە ئازاد کرا.\nئەمیر بایزیدی ئازەر ڕۆژی شەممە ٢٧ی بەفرانباری ٢٧٢٠ (١٦ی ژانویەی ٢٠٢١) لەلایەن هیزەکانی ئیدارەی ئیتلاعاتی مەهاباد دەستبەسەر و پاش یەک مانگ دەستبەسەرکران بە دانانی بارمتە و بە شێوەی کاتی ئازاد کرابوو.\nناوبراو دواجار لەلایەن لقی یەکەمی دادگای شۆڕشی مەهاباد بە تۆمەتی “هاوکاری لەگەڵ حیزبی دێموکراتی کوردستانی ئێران سزای ٣ مانگ و یەک ڕۆژ بەندکرانی بە سەردا سەپا و ئەو سزایە لەلایەن دادگای پێداچوونەوەش وەک خۆی پشتڕاست کرایەوە.\nئەمیر بایزیدی ئازەر هاووڵاتیی خەڵکی گوندی “لەج” سەر بە شاری مەهاباد ڕۆژی شەممە ٢٩ی خەزەڵوەری ٢٧٢١ (٢٠ی نۆڤەمبری ٢٠٢١) بە مەبەستی تێپەڕاندنی سزای بەندکرانەکەی کە سێ مانگ و یەک ڕۆژ بوو دەستبەسەر و ڕەوانەی بەندیخانەی ناوەندیی ئەو شارە کرابوو.


باوه‌ژن له هیچ مه‌ترسه!\nله‌بیرمه ناونیشانی درامای (باوه‌ژن له‌خوا بترسه) زۆر سه‌رنجی راكێشام، له دایكم پرسی: بۆ ناوی دراماكه وایه؟ دایكم گوتی: ئه‌گه‌ر خه‌ڵك له خوا بترسن ئیدی زوڵم له یه‌كدی ناكه‌ن. ئه‌مجاره‌یان به بینینی راپۆرتی ئه‌و سێ مناڵه‌ی كه بۆ ماوه‌ی 12 ساڵ ئه‌شكه‌نجه دراون له‌لایه‌ن باوه‌ژنیانه‌وه، هه‌مان پرسیاری منداڵیم بیر هاته‌وه: ئایا جگه له خوا و له جیهانێكی دیكه‌ی نادیار، هیچ هێزێكی دیكه نییه دڕنده‌یی مرۆڤ به‌رامبه‌ر به مرۆڤ راگرێت؟ ماوه‌یه‌ك پێش ئێستا راپۆرتێكم خوێنده‌وه ده‌یگوت: له وڵاتێكی ئه‌وروپایی، ده‌نگی ناڕه‌زایی كوردان به‌رز بووه‌ته‌وه له‌سه‌ر ئه‌وه‌ی منداڵێك له‌و منداڵانه‌ی كه داموده‌زگای په‌یوه‌ندیدار له‌دایبابیان گل ده‌ده‌نه‌وه له‌سه‌ر ئه‌وه‌ی خراپ مامه‌ڵه‌یان ده‌كه‌ن، به‌هۆی نه‌خۆشییه‌وه له‌و ده‌زگایه‌دا مردووه. وتا، له‌ناو كۆمه‌ڵگه‌ی مرۆیی دركیان به‌وه كردووه نه‌ك ته‌نیا باوه‌ژن و باوه‌پیاره، بگره دایك و باوكی ره‌سه‌نیش هه‌نه له خوا ناترسن و خراپ مامه‌ڵه‌ی منداڵیان ده‌كه‌ن، بۆیه حكوومه‌ت سنوور بۆ كاری نامرۆڤانه‌یان له‌م دونیایه داده‌نێت و چاوه‌ڕوانی كه‌ره‌میان ناكات له خوا بترسن! ئاخر ئه‌گه‌ر ئه‌قڵ و ویژدانمان به سزا و پاداشتی دوای مردن بسپێرین، حاڵمان له‌مه جوانتر نابێت.\nله مێژووی مرۆڤایه‌تیدا یاسا سه‌ره‌تای سه‌رده‌می مۆدێرنه و ده‌وڵه‌ت بووه. سه‌ره‌تا، مرۆڤه كۆنه‌كان په‌نایان بۆ ئه‌فسانه بردووه بۆ دانانی یاساكانیان بۆ رێكخستنی ژیان. پاشان په‌نایان بۆ ئایینه‌كان بردووه بۆ هه‌مان مه‌به‌ست و له كۆتاییدا و له سه‌رده‌می رێنیسانس و زانست و ته‌كنۆلۆژیادا، سه‌رده‌می یاسای راسته‌وخۆی ده‌ستكردی مرۆڤ هاتووه كه دۆركایم پێی ده‌ڵێت: پۆزه‌تیڤیزم. له‌سه‌رده‌می یاسای پۆزه‌تیفیزم، مرۆڤ زانستییانه له هاوكێشه‌كان تێ گه‌یشتووه و، به‌كوردی: ئه‌و نانه نانه ئه‌مڕۆ له‌خوانه. مرۆڤ تێ گه‌یشت ژیانی مرۆڤ به یاسای مرۆڤ رێك ده‌خرێت و له سزای یاسای ئێستا ده‌سڵه‌مێته‌وه، نه‌ك له سزایه‌ك به ته‌وبه‌یه‌ك لێی خۆش بن و ریستارت بێته‌وه!\nبه خوێندنه‌وه‌یه‌كی بابه‌تییانه بۆ كه‌سایه‌تیی باوه‌ژنه‌كه ده‌بینین له زۆربه‌ی حاڵه‌ته‌كاندا: یان قه‌یره‌یه یان بێوه‌ژنه.\nژن به گشتی له كۆمه‌ڵگه‌ی ئێمه به شێوه‌یه‌ك په‌روه‌رده ده‌كرێت نه‌توانێت به‌بێ پیاو بژی، خۆ ئه‌گه‌ر ئه‌و جورئه‌ته‌ی كرد، ئه‌وا هه‌زار ناتۆره‌ی لێ ده‌نرێت كه ساده‌ترینیان ئه‌وه‌یه نه‌خۆشیی ده‌روونیی هه‌یه و ته‌واو نییه، بۆیه، تاكه رێگای ملشۆڕی و سه‌لامه‌تی ئه‌وه‌یه هه‌موو تواناكان بخاته گه‌ڕ و و خۆی ده‌سته‌مۆی پیاوێك بكات. واتا، باوه‌ژنه سه‌رمایه‌ی ژنی ئاسایی به پێوه‌ری كۆمه‌ڵگه له‌ده‌ست داوه. ئه‌دی چی سه‌رمایه‌یه‌كی دیكه‌ی بۆ ده‌مێنێته‌وه بتوانێت ئه‌و پێگه كۆمه‌ڵایه‌تیه راگرێت و كه‌س پێی نه‌ڵێ: ئه‌گه‌ر ته‌واو بوایه پیاوێك پێی رازی ده‌بوو!\nباوه‌ژنه له مرۆڤێكی ساده‌وه ده‌بێت به دڕنده‌یه‌كی ترسنۆك به ئاگر و ئاسن ئیمپراتۆریاكه‌ی خۆی ده‌پارێزێت. هه‌ر كرده‌وه‌یه‌كی دڕندانه‌ش كه ئه‌نجامی ده‌دات پێگه و توانا و ده‌سه‌ڵاتی به‌هێز ده‌كات.\nباوه‌ژنه به‌ته‌نیا تاوان ئه‌نجام نادات و یه‌كه‌م هاوكاریی باوكی منداڵه‌كان و دووه‌م و سێیه‌م و هه‌زاره‌میش، هه‌مان كۆمه‌ڵگه‌یه كه به‌های مرۆڤایه‌تی له‌سه‌ره‌تاوه لێ سه‌ندووه‌ته‌وه له‌سه‌ر ته‌مه‌ن و دیمه‌نی كه هیچیان تاوانی خۆی نین.\nئه‌گه‌ر وانییه پێم بڵێن ده‌چێته كامه ئه‌قڵه‌وه 12 ساڵ كه‌س ئاگای له بارودۆخی ئه‌و منداڵانه نه‌بووه؟\nده‌هرێكه نوێنه‌رانی مافه‌كانی مرۆڤ و منداڵ و ئافره‌ت پێمان ده‌ڵێن: ده‌بێ توندوتیژی له سیستمی په‌روه‌رده لابه‌رین. ده‌هرێكه دووپاتی ده‌كه‌نه‌وه: چیتر ئافره‌ت ئه‌داتی چێژ و خزمه‌ت نییه و مرۆڤی ته‌واوه. كه‌چی به هه‌موویانه‌وه كاریان له‌سه‌ر گۆڕینی یه‌ك یاسای كۆمه‌ڵایه‌تی نه‌كردووه له یاسای ئاسمانه‌وه بۆ یاسای سه‌ر زه‌وی و ئه‌رزی واقیع.\nترس و تۆقین و لاوازكردن و سووككردنی ژن له كۆمه‌ڵگه‌یه‌ك كه باوه‌ژنێكی دڕنده‌ی دروست كردووه. بۆیه ده‌ڵێم: باوه‌ژن له هیچ مه‌ترسه و ئه‌گه‌ر به خۆشه‌ویستی و مرۆڤایه‌تی و ئازادی بواری ژیانت نه‌بوو، هه‌ر له‌سه‌ره‌تاوه مه‌به به باوه‌ژن. هۆشداریشم له‌وه‌ی باوه‌ژنی مرۆڤ و ئازاد گه‌لێك زۆرن، به‌ڵام، كۆمه‌ڵگه ته‌نیا باوه‌ژنی دڕنده دروست و په‌سند ده‌كات.


دەیان ماڵباتی سلێمانی و هەڵەبجە داوای مێرمنداڵەکانیان لە PKK دەکەنەوە\nلەگەڵ داوای لادانی گۆشەگیریی ئۆجەلان لە تورکیا لەلایەن پەکەکەوە\nهێمن ساڵح 07/02/2019 - 15:26 بڵاوکراوەتەوە لە ڕاپۆرت\nلەگەڵ داوای لادانی گۆشەگیریی ئۆجەلان لە تورکیا، دەیان ماڵباتی خەڵکی هەڵەبجە و سلێمانی، داوای لادانی گۆشەگیریی مێرمنداڵ و کەسوکارەکانیان لە PKK کردووە. چاودێرێکی سیاسییش پێی وایە، لەدوای دەستگیرکردنی ئۆجەلانەوە، پەکەکە سیاسەتێکی دووفاقی پێڕەو دەکات، ئەگەر ئازادی بداتە ئەندام و گەریلاکانی، ژمارەیەکی زۆریان چەکەکانیان دادەنێن.\nلە نامەیەکدا، کە کۆپییەکی لەبەردەستی (باس)دایە و ئاراستەی سەرکردایەتیی PKK لە قەندیل کراوە، دەیان ماڵباتی سنووری هەردوو پارێزگای هەڵەبجە و سلێمانی، داوای لادانی گۆشەگیریی سەر مێرمنداڵەکانیان کردووە، کە لە لایەن پەکەکەوە بۆ کاری سەربازی وەسوود دەهێنرێن.\nبەپێی زانیارییەکانی (باس)، بەهۆی ئەو بارودۆخەی پێشتر لە سنووری هەردوو پارێزگای هەڵەبجە و سلێمانیدا هەبووە، لە رێگەی نووسینگەکانی تەڤگەری ئازادی و رێکخراوەکانی نزیک لە پارتی کرێکارانی کوردستان، بە دەیان مێردمنداڵ، کە ژمارەیان تەنیا لە هەڵەبجە زیاتر لە 150 مێرمنداڵ دەبێت و زۆربەیان لە قۆناغی ناوەندی و ئامادەیی خوێندندا بوون، براونەتە قەندیل و لە رۆژی بردنیانەوە لە پێوەندی لەگەڵ ماڵباتەکانیان دابڕێنراون و گۆشەگیر کراون و هیچ زانیاری و هەواڵێکیان لەبارەوە نییە.\nهەر بەپێی زانیارییەکان، لە سلێمانی و شنگالیشدا بە هەمان شێوە، ژمارەیەکی زۆر مێرمنداڵ لەلایەن رێکخستنەکانی پەکەکەوە کاریان لەسەر کراوە و ئێستا لە قەندیلن و خانەوادەکانیان نازانن لە چ بارودۆخێکدان.\nلە نامەکەدا، کە کەسوکاری ئەو مێرمنداڵانە بۆ سەرکردایەتیی PKKیان ناردووە، ئاماژەیان بەوەش داوە، لەپاڵ داواتان بۆ لادانی گۆشەگیری لەسەر سەرۆکی زیندانیکراوی پەکەکە، عەبدوڵا ئۆجەلان لە تورکیا، گۆشەگیریی سەر منداڵەکانمان لابدەن، تیایدا هاتووە: “ئێوە کە خۆتان بە پێشڕەوی پاراستنی مافی ژنان دەزانن، ئایا ئەو ژنانەی کە ژنیان بەسەر هاتووە خەفەتبارترن، یان ئەو دایک و خوشکانەی کە ئێوە ناهێڵن برا و منداڵەکانیان ببینن”.\nئاماژە بەوەش دراوە، ئەوەی دەیکەن دوو جار زوڵمە، یەکەمیان لەو مێرمنداڵانەی کە گۆشەگیرتان کردوون، دووەمیان لەو خانەوادانەی کە تەنیا بە کوژراوی نەبێت، ناتوانن منداڵەکانیان ببیننەوە.\nلەمبارەیەوە یەکێک لەو باوکانەی کە داوای کرد ناوی نەبرێت، کە لەلایەن پەکەکەوە، منداڵەکەی لە هەڵەبجە بردراوە، بۆ (باس) گوتی: “چەندین جار سەردانی قەندیلم كردووە، بەڵام بەداخەوە پەكەكە ئامادە نەبووە كوڕەكەم نیشان بدەن و هیچ وەڵامێكیان نەداومەتەوە".\nئاشکراشی کرد، هەموو نەورۆزان لە کاتی ئاهەنگگێڕان دەڕواتە قەندیل، بەڵکوو سۆراغێکی کوڕەکەی دەست بکەوێت.\nلای خۆشیانەوە، فازڵ بەشارەتی، بەرپرسی لقی 12ی پارتی لە هەڵەبجە، بۆ (باس) رای گەیاند، لە سنووری هەڵەبجە و پێنجوێن و ناوچەكە، تا ئێستاش بە بەردەوامی گەنج و لاو دەبرێنە بۆ قەندیل بۆ کاری سەربازی، گوتیشی: ”ئەم دیاردەیەی دەستی پەكەكە بووەتە جێی نیگەرانیی خەڵكی ناوچەكە”.\nهاوکات، ئاراس عەبدوڵا، شارەزا لە پەیوەندییە نێودەوڵەتی و دیپلۆماسییەکان، بۆ (باس) رای گەیاند، ئەو کارەی پەکەکە دەیکات لە بەکارهێنانی مێرمنداڵان بۆ ململانێی سەربازی، لە رووی یاسا نێودەوڵەتییەکان قەدەغەیە و لە رووی بنەماکانی مافی مرۆڤیشەوە رێگەپێدراو نییە، هەر ئەو کارانەی پەکەکەش بووە کە وایان کرد لە رووی نێودەوڵەتییەوە پەکەکە لە چەند وڵاتێک، بەتایبەتی لە ئەمەریکا بخرێتە لیستی تیرۆرەوە.\nگوتیشی: “بەداخەوە ئه‌و واقیعه نوێیه‌ی ئێستا په‌که‌که پێیدا تێپه‌ڕ ده‌بێت، له‌گه‌ڵ به‌رنامه و ئایدۆلۆژیای سه‌ره‌تای دامه‌زراندنیه‌وه زۆر جیاوازە، هه‌موو پارته سیاسییه‌کان و بگره خه‌ڵکی کوردستانیش له‌وه تێگه‌یشتوون، که په‌که‌که له حزبێکی خه‌باتگێڕ بووه به هێزێک بۆ مه‌رامی سیاسیی هه‌ندێ وڵات له ناوچه‌که‌دا به‌کار ده‌هێنرێت، به‌تایبه‌تی دوای ده‌ستگیرکردنی عەبدوڵا ئۆجه‌لان و قورخکردن و ده‌ستبه‌سه‌رداگرتنی ده‌سه‌ڵاتی په‌که‌که له‌لایه‌ن هەندێ لە سەرکردەکانی ئێستایەوە، کە سیاسه‌تی دووفاقی له به‌رنامه و ئایدۆلۆژیا و ستراتیژیه‌تی ئه‌و حزبه زۆر بەڕوونی دەرکەوتووە”.\nئاماژەی بەوەش دا، پەکەکە لەلایەک داوای هه‌ڵگرتنی گۆشه‌گیریی سه‌ر ئۆجه‌ڵان ده‌کات، بەڵام خۆشیان ئەو مێرمنداڵانەی چوونەتە ریزەکانیانەوە لە کەسوکارەکانیان دەشارنەوە، گوتیشی: ”ئەوەی پەکەکە ئێستا دەیکات، تەنیا سیاسه‌تێکی دووفاقییە، لەلایەک خۆیان داوای لادانی گۆشەگیریی سەر عەبدوڵا ئۆجەلان و دیموکراسی ده‌که‌ن له تورکیا، خۆشیان پیادەی ناکەن، تەنانەت لەناو خودی حزبەکەی خۆیاندا، رێگە بە ئەندام و چەکدارانیان نادەن بە کەسوکاریان شاد بن“.


جەنگی ڤاكسینەكان - تۆڕی میدیایی خەڵک\nبەردەوامی كۆرۆنا و سەرهەڵدانی چەندین نەوەی نوێی كۆرۆنا بازاڕی ڤاكسینەكانی گەرمكردووە، چەندین كۆمپانیا لە چەندین وڵات دەستیان بە بەرهەمهێنانی ڤاكسین كردووە، ئاستی كارایی هەر یەكێكیان بە جۆرێكە.\nڤاكسینی كوروناڤاك كە كۆمپانیای سینوفاكی چینی پەرەی پێداوە، ئەنجامەكان دەریخستووە ئاستی كاریگەرییەكەی %50.4ە.\nهەندێك توێژەر لە پەیمانگای بوتانتان ئاشكرایانكردبوو، ڤاكسینەكە لە ئەزموونی قۆناغەكانی دوایی لە بەرازیل گەیشتووەتە 78% دژی كۆڤید 19 بۆ سەرجەم پلەكانی توشبوون.\nرۆژی 12ی كانوونی دووەم ئاماژەیان بەوە دابوو، ئەو ئەنجامەی پێی گەیشتوون و پشتیان بەو نمونانە بەستووە، ئەو كەسانەی نەگرتووەتەوە كە ڤاكسینیان وەرگرتووە‌و كۆرۆنایان بە سووكی گرتووە و پێویستیان بە پزیشك نەبووە.\nكورونافاك چۆن كار دەكات؟\nكۆمپانیای دەرمانی سینوفاك كە بارەگاكەی لە پەكینە، بەرهەمهێنەری ڤاكسینی كوروناڤاكە كە پشت دەبەستێت بە ڤایرۆس.\nبرۆفیسۆر لو داهای لە زانكۆی نانیانگ بۆ بی بی سی دەڵێت: ڤاكسینی كوروناڤاك پشتی پێ دەبەسترێت وەك رێگەیەكی نەریتی.\nچەند جۆرێكی دیكەی ڤاكسین هەیە، لەنێویاندا هەن پەرەی پێدراوە لە دژی ڤایرۆسی كۆرۆنا سارس و كۆڤید 2، هەندێكیان بەكاردەهێنرێـت كە كۆمپانیاكانی فایزەر و مودیرنا بەرهەمیان هێناوە.\nئەم ڤاكسینانە پاڵ بە جەستەوە دەنێن لەسەر سیستمی بەرگری و راهێنان لەسەر شێوازی بەرگری.\nلو دەڵێت: ڤاكسینی ئێم ئار ئێن ئەی جۆرێكی نوێی ڤاكسینە تاكو ئێستا بەكارنەهێنراوە.\nرێكخراوی تەندروستی جیهانی دەڵێـت: كەمترین ئاستی پێویستی كارایی هەر ڤاكسینێك دژی كۆرۆنا پێویستە لە 50 % كەمتر نەبێ.\nئەنجامی ئەم ڤاكسینە لە توركیا و ئەندەنوسیا ئەنجامی هەیە بەشێوەیەك بەپێی زانیارییەكان لە توركیا لە مانگی كانوونی یەكەمی رابردوو رێژەی كارایی 91.25 بووە، ئەندەنوسیا رایگەیاندووە رێژەی كاراییەكەی 65.3 بووە.\nكۆمپانیای دیكە ڤاكسینیان بەرهەمهێناوە دەڵێن رێژەی كاراییان زیاترە:\nفایزەر 95%، مودیرنا 94%، سپوتنیك روسی 90%، ڤاكسینی ئۆكسفۆرد 62، 90%.\nئیزابیلا بلالای جێگری سەرۆكی كۆمەڵەی بەرازیل بۆ ڤاكسین بۆ بی بی سی دەڵێت: خزمەتگوزاری بەرازیلی بەراورد بە ئەم ڤاكسینانەی دیكە بۆ ئەم پلەیە ئاسان نییە، فایزەر و مودیرنا و ئۆكسفۆرد تەنها بەشێوەیەكی گشتی كاریگەرییەكەی دەزانین، رێنادرێت بە وێرانكردنی متمانەی خەڵك.\nپلەی گەرمی و ڤاكسینەكان\nیەكێك لە لایەنە ئەرێنییەكانی ڤاكسینی كۆروناڤاك هەڵگرتنییەتی لە بەفرگری ئاسایی لە پلەی گەرمیی 2 بۆ 8 پلەی سەردی.\nپێویستە مودیرنا هەڵبگیرێت لە پلەی گەرمی 20ی سەدی لە ژێر سفر، فایزەر لە 70 پلەی ژێر سفری سەدی. واتە ڤاكسینی كوروناڤاك و ئۆكسفۆرد گونجاوترن بۆ وڵاتانی تازەگەشەسەندوو.\nتوێژەران دووپاتی دەكەنەوە لە بەرازیل ڤاكسین تا ئێستا كاراییەكەی 78%ە لە پارێزگاری لە توشبووانی سوك كە پێویستیان بە چارەسەر هەبووە، 100% كاریگەری هەبووە لەسەر ئەوانەی لە حاڵی ناوەندەوە بۆ توند گرتوویانە.\nبلالای دەڵێت ستراتیژی ڤاكسین پێدان گرنگترە لە هەر جۆرە ڤاكسینێك.\nبەرازیل هەستاوە بە پێداچوونەوە بە زانیارییە تایبەتەكانی ڤاكسینی كوروناڤاك.\nلە هەندێك وڵات ڤاكسینەكە بەكاردەهێنرێت رەزامەندی لەسەر درا لەسەرەتادا بۆ هەندێك باری نائاسایی بۆ ئەو چینانەی مەترسییان لەسەربوو لە تەموزی 2020.\nئۆكرانیا دەڵێت داوای ڤاكسینە چینییەكەی كردووە بەرێژەی 1.9 ملیۆن ژەم كە كاریگەرییەكەی 70% كەمترە.\nتایلەند تا ئێستا بڕیاری نەداوە گۆڕانكاری لەبەرنامەی ڤاكسیندا بكات، داوای زانیاری دیكەی كردووە لە كۆمپانیای سینوفاك.\nتایلەند دوو ملیۆن ژەمە ڤاكسینی لە كوروناڤاك كڕیوە، لەگەڵ 61 ملیۆن ژەم لە ئۆكسفۆرد.\nسەنگافوورە 3 جۆری وەرگرتووە مودیرنا و كوروناڤاك و فایزەر، بەڵام لە كۆتاییدا رەزامەندی لەسەر دواینیان درا.\nدڵنیایی نییە ئەم ڤاكسینە چەند تێچوویەتی، بەڵام تیمی بی بی سی لە شاری یی ووی چینی زانیویەتی كارمەندانی تەندروستی كوروناڤاكیان وەرگرتووە بە بڕی 60 دۆلار.\nكۆمپانیای بیوفارمای ئەندەنووسی گوتویەتی تێچووی هەر ژەمێك بریتییە لە 13.60 دۆلار.\nتا ئێستا ئەم نرخە لە ڤاكسینی ئۆكسفۆرد بەرزترە، كە تێچووی ژەمێكی 4 دۆلارە، مودیرناش 33 دۆلارە.\nسەرۆكی ئەنجومەنی كۆمپانیای سینوفاك دەڵێت كۆمپانیاكەمان دەتوانێت 300 ملیۆن ژەم ساڵانە بەرهەم بهێنێت لە كارگە نوێكەیان كە رووبەرەكەی 20 هەزار مەتر چوار گۆشەیە.\nكۆمپانیای مودیرنا دەڵێت ئامانجیانە 500 ملیۆن ژەم بۆ كڕیارەكانیان بنێرن لە ئەمساڵدا.\nئۆكسفۆرد دەڵێت 700 ملیۆن ڤاكسین تا كۆتایی چارەكی یەكەمی ئەمساڵ بەرهەم دەهێنن.\nكۆمپانیای سینوفاركی چینی كە دەوڵەت خاوەنیەتی كار دەكات بۆ پەرەدان بە دوو ڤاكسین دژی كۆڤید 19 وەك كوروناڤاك و سینوفارم.\nكۆمپانیای سینوفارك لە 30ی كانوونی یەكەمی رابردوو رایگەیاند: قۆناغی سێهەم لە ئەزموونی ڤاكسینەكە كاریگەرییەكەی بە رێژەی 79% دەركەوتووە.\nدەوڵەتی ئیمارات رەمەزاندی نیشان لەیەر بەكارهێنانی ڤاكسینی سینوفارم لە رابردوو رایگەیاند ئەم ڤاكسینە كاریگەرییەكەی 86%ە، بەپێی بەرهەمەكەی لە قۆناغی سێهەمی ئەزموونەكەیدا.\nبرۆفیسۆر دیل فیشر لە زانكۆی سەنگافوورەی نیشتمانی دەڵێت دروست نییە چڕكردنەوەی بەرنامەی ڤاكسین پێدان بەبێ تێپەڕین بە قۆناغی دواییدا.\nدوو ڤاكسینی دیكە لەبەرهەمهێناندان لە چین دژی كۆڤید 19، یەكێكیان كانسینو بیولوجیكە، كە لە قۆناغی سێهەمی ئەزموونیدایە لە هەندێك وڵات لەوانە سعودیە.\nیەكێكی دیكە پەرەی پێدەدرێت لە لایەن كۆمپانیای ئەنهوی زیفی لونگ كوم و بەم دواییە چووە قۆناغی سێهەمی ئەزموونییەوە.\nهەرێمی كوردستان و عێراق بڕێك هاوكارییان لە ڤاكسینی چینی بۆ هاتووە و چاوەڕێ دەكەن بڕی زیاتریان پێ بگات.\nڤاكسین بۆ دەوڵەمەندەكانە و هەژاران لێی بێبەشن، بۆیە تەندروستی جیهانی هۆشداری دەدات\nتا ئێستا ڤاكسینی بەرهەمهاتوو بە زۆری لە وڵاتە دەوڵەمەندەكان دابەشدەكرێت، وڵاتانی هەژاری لێ بێبەشكراوە.\nرێكخراوی تەندروستی جیهانی لە ماوەی مانگێكدا دوو جار هۆشداری بە وڵاتانی دەوڵەمەند داوە لە قۆرخكردنی ڤاكسین بۆ وڵاتانی دەوڵەمەند و بێ بەشكردنی وڵاتە هەژارەكان، تەنها كۆرۆنا لە بارێكدا رادەگرێت ناتوانێت لەناوی بەرێت، باشترین هەنگاو بۆ لەناوبردنی كۆرۆنا بە یەكجاری دابەشكردنی ڤاكسینە بە یەكسانی بەسەر سەرجەم وڵاتانی جیهاندا.\nخەڵك- دوای دابەزینی بەهاكەی بۆ ماوەی چەند ڕۆژێك، ئەمڕۆ جارێكی دیكە نرخی نەوتی خاو لە بازاڕی جیهانی ڕووی لە بەرزبوونەوە كرد. بەپێی ڕاپۆرتێكی ئاژانسی…\nشەش عیراقی لە فڕۆكەخانەیەكدا دەستگیركران دەیانویست بچنە ئەوروپا\nخەڵك- دەسەڵاتدارانی ئەمنی لە لوبنان، دەستگیركردنی شەش عیراقی ڕادەگەیەنن كە هەوڵیلنداوە بەرەو وڵاتێكی ئەوروپایی سەفەر بكەن. (زیاتر…)\nتەندروستی جیهانی: پڕۆسەی كوتان لەئەوروپا بەسستی بەڕێوەدەچێت\nخەڵك نووسینگەی ئەوروپای ڕێكخراوی تەندروستی جیهانی ڕایدەگەیەنێت: هەڵمەتی كوتانی هاووڵاتیان بەڤاكسینی كۆرۆنا لەئەوروپا بەشێوەیەكی سست بەڕێوەدەچێت.…\nچوار كۆچبەری كورد لەڕێگەی ئەوروپا گیانیان لەدەستدا\nخەڵك- سەرۆكی دەزگای لوتكە بۆ كاروباری ئاوارە و پەنابەرانی هەرێمی كوردستان، گیانلەدەستدانی چوار كۆچبەری كورد لە ڕووداوێكی هاتووچۆدا لە وڵاتی…\nوڵاتێكی ئەوروپایی: بەهۆی كۆرۆناوە ڕەوش نەك خراپە بگرە تۆقێنەرە\nئەنتۆنیۆ كۆستا سەرۆك وەزیرانی پورتوگال ڕایدەگەیەنێت، وڵاتەكەی بە قۆناغێكی تۆقێنەردا تێدەپەڕێت بەهۆی پەتای ڤایرۆسی كۆرۆنا، هۆشداریش دەدات لە…\n28 کانونی دووهەم 2021 9.00 pm\nئەنتۆنیۆ كۆستا سەرۆك وەزیرانی پورتوگال ڕایدەگەیەنێت، وڵاتەكەی بە قۆناغێكی تۆقێنەردا تێدەپەڕێت بەهۆی پەتای ڤایرۆسی…\n01 نیسان 2021 9.23 pm\nخەڵك نووسینگەی ئەوروپای ڕێكخراوی تەندروستی جیهانی ڕایدەگەیەنێت: هەڵمەتی كوتانی هاووڵاتیان بەڤاكسینی كۆرۆنا…\n23 ئازار 2021 5.00 pm\nخەڵك- سەرۆكی دەزگای لوتكە بۆ كاروباری ئاوارە و پەنابەرانی هەرێمی كوردستان، گیانلەدەستدانی چوار كۆچبەری…


◄ ئەنجام: Found 207, page 1 of 21 Items per page: 🗐 1 🗐 5 🗐 10 🗐 25 🗐 50 🗐 100\n👁 ئەڤ بابەتە 26,348 جار هاتیە دیتن\n📅 13-06-2018 رێکەوت و رووداو\n📅 دەمێ تومارکرنێ Jun 13 2018 12:00AM\n👁 ئەڤ بابەتە 3,902 جار هاتیە دیتن\nباکووری کوردستان - چوار حیزبی کوردستانی لە باکوور [ زێدە... 👁] ✖ ✖ 8 6 ✔ 99% ✍ هـ.ب. 13-6-2018 0:00:00\n📅 16-07-2020 رێکەوت و رووداو\n👁 ئەڤ بابەتە 29,452 جار هاتیە دیتن\nباکووری کوردستان - بەرپرسانی دەوڵەتی تورک رایانگە [ زێدە... 👁] ✖ ✖ 16 0 ✔ 99% ✍ هـ.ب. 1-6-2020 0:42:39\n📅 18-02-2018 - بەرخۆدانی عەفرین، رۆژی 30ەم رێکەوت و رووداو\n📅 دەمێ تومارکرنێ Feb 18 2018 12:00AM\n👁 ئەڤ بابەتە 5,123 جار هاتیە دیتن\nرۆژهەڵاتی کوردستان - هیزەکانی ئیتلاعاتی شاری جوان [ زێدە... 👁] ✖ ✖ 12 3 ✔ 99% ✍ هـ.ب. 18-2-2018 0:00:00\n📅 23-06-2019 رێکەوت و رووداو\nباشووری کوردستان - تۆپخانەکانی تورکیا چیای خامتیر [ زێدە... 👁] ✖ ✖ 21 0 ✔ 99% ✍ هـ.ب. 11-5-2019 9:13:06\n📅 24-11-2019 رێکەوت و رووداو\n📅 دەمێ تومارکرنێ Oct 1 2019 9:05AM\n👁 ئەڤ بابەتە 976 جار هاتیە دیتن\nرۆژهەڵاتی کوردستان - سەرچاوەیەک لە بۆکانەوە ڕایگە [ زێدە... 👁] ✖ ✖ 23 0 ✔ 99% ✍ هـ.ب. 1-10-2019 9:05:46\n📅 30-03-2020 رێکەوت و رووداو\n👁 ئەڤ بابەتە 11,052 جار هاتیە دیتن\nباکووری کوردستان - لقی ئامەدی کۆمەڵەی مافی مرۆڤ ل [ زێدە... 👁] ✖ ✖ 18 0 ✔ 99% ✍ هـ.ب. 1-2-2020 15:05:16\n👫 Dilawar Karadaghi کەسایەتی\n📅 دەمێ تومارکرنێ Jul 16 2019 1:42PM\nDilawar Karadaghi is an Iraqi Kurd, born in the Ci [ زێدە... 👁] ✖ ✖ 0 46 ✔ 99% ✍ ز.س. 16-7-2019 13:42:49\n📷 ئارامگای شێخ (عەبدوللەتیفی گەورەی مەردۆخی) لە قەرەداغ وێنە و پێناس\n📅 دەمێ تومارکرنێ Aug 15 2015 4:19PM\n👁 ئەڤ بابەتە 4,292 جار هاتیە دیتن\n... [ زێدە... 👁] ✖ ✖ 0 0 ✔ 60% ✍ م.ب. 15-8-2015 16:19:18


لە گەڕەکێکی هەولێر دوو خوشک دوکانێکیان بۆ وانەگوتنەوە بە منداڵان بەکرێ گرتووە\nژمارەی قوربانییانی تەقینەوەی ئاهەنگەکەی کابوڵ بەرز دەبێتەوە\nزۆزك تاهیر 01/04/2019 - 16:20 بڵاوکراوەتەوە لە ڕاپۆرت\nدوو خوشک، لە گەڕەکێکی شاری هەولێر، دوکانێک بەکرێ دەگرن و بەیانییان لە سەعات 8:00ەوە تا 11:00ی شەو، وانەی تایبەت بە منداڵان دەڵێنەوە.\nنوور ئیبراهیم ئەحمەد، دەرچووی بەشی گەشتیاریی پەیمانگەی تەکنیکی هەولێرە، لەگەڵ هودای خوشکی، کە قوتابی قوناخی چوارەمی بەشی ددانسازیی زانکۆی هەولێری پزیشکییە، لە گەڕەکی زانکۆی شاری هەولێر، لە مانگی تەمووزەوە دوکانێکیان تایبەت بە وانەگوتنەوەی منداڵان گرتووە، رۆژانە قوتابییەکی زۆر هامشۆیان دەکەن.\nنوور، کە خوشکە بچووکەکەی هودایە و لە ماڵباتێکی چوار کەسیدان، باس لە بیرۆکەی دانانی ئەو شوێنە دەکات، کە چوار ساڵ بووە لە ماڵەوە بووە، زۆر بێزار بووە، هەرچەندە رۆژانە خۆی بە خوێندنەوە و فێربوونی زمان خەریک کردووە و وانەی بە منداڵە دراوسێکانی گوتووە، بەڵام بێزاری بەرۆکی بەرنەداوە، بۆیە هودای خوشکی ئەو بیرۆکەیەی بۆ دێت، کە شوێنێکی تایبەت دابنێن و بەیەکەوە کار بکەن، سەرەتا بەهۆی لێزانینیان لە پرۆگرامسازیی کۆمپیوتەر، بڕیاری دوکانێکی کۆمپیوتەر و مۆبایل دەدەن، دواتر بیرۆکەیان دەگۆڕێت بۆ خواردنگەیەک، کە خۆشیان پەیجێکی تایبەت بە خواردنیان هەبووە، بەڵام کە دەبینین منداڵێکی زۆر داوای وانەگوتنەوەیان لێ دەکات و لەکاتێکدا وەک ئاماژەی پێ دەدەن، شێوازی گوتنەوەیان لەلایەن منداڵەکانەوە قەبووڵ بووە و توانیویانە زوو لێیانە فێر بن، بڕیاری شوێنێکی تایبەت بە وانەگوتنەوە دەدەن، دوکانێک هاوشێوەی ئۆفیسێک لەنزیک ماڵی خۆیان دادەنێن.\nهودا، بۆ (باس) ئەوە دەخاتە ڕوو، کە وا هەست دەکات ئەو بۆ خوێندن لەدایک بووە، بەردەوام بەدوای بیرۆکەی نوێدا گەڕاوە، ئەوەی دەستیشی دەکەوت، بە کتێبی دواوە و شێوازی گوتنەوەی وانەشی باش بووە و دەڵێت: ”هەستم دەکرد، کە وانەیەک بۆ کەسێک روون دەکەمەوە، باشتر لێم دەگەن، تەنانەت قوتابییەکانی کۆلێژیش دەهاتنە لای من بۆ وانە پێ گوتنەوەیان و ئاسانکاریم بۆیان دەکرد، شێوازی گوتنەوەم جیاواز بووە، یەک لە قوتابییەکانم پێنج ساڵ بوو لە وانەی ئینگلیزیی 12ی ئامادەیی دەمایەوە، بە یەک مانگ وانە پێگوتنی دەرچوو، نووریش لە ماڵ وانەی بەخۆڕایی بە قوتابییان دەگوتەوە، بۆیە بڕیارم دا نووریش لە ماڵەوە دەربێنم و خۆی کارێکی هەبێت، نووریش گوتی تۆ زانستەکت لایە، بۆ بە پارە نایدەی و پارەکەش بە زانست بدەیەوە و کتێب بکڕیت و داهاتێکشمان بۆ خۆمان هەبێت و لەسەر پێی خۆمان راوەستین، نەک چاوەڕوانی دامەزراندن بین“.\nئەو قوتابییانەی بۆ خوێندن سەردانی ئەو دوو خوشکە دەکەن، زیاتر خەڵکی گەڕەکەکەیانن، زیاتر لە 40 قوتابییان هەیە و نایانەوێت زیاتر بێت، بۆ ئەوەی وانەکە بە باشی بڵێنەوە، قوتابییان لە پۆڵی یەکی بنەڕەتییەوە بۆ 12 بنەڕەتی هەیە، قوتابییان بە کۆرس و بە مانگانە و بەپێی وانەکانی رۆژانە هەیە، نوور دەڵێت: ”ئەو کارەم زۆر پێ خۆشە، وای کردووە کە متمانەمان زیاتر بەخۆ بێت“، لەو کاتە هودا قسەی پێ دەبڕێت و دەڵێ: ”بەداخەوە کۆمەڵگەکەمان بیرێکی تەقلیدیی هەیە، زۆربەی چاولێکەرییە، نەک بیر بکاتەوە و داهێنانێک بکات، کارێکی سەرکەوتوو بکات، لەسەر پێی خۆی بوەستێت و چاوەڕوانی دامەزراندن نەبێت، قسەی دەوروبەر کاریگەریی لەسەر نەبێت، مرۆڤ لە هەڵەکانی فێر دەبێت و دەبێ هەوڵ بدا“.\nئەو دوو خوشکە، سەرباری وانەگوتنەوە، چالاکیی دیکەش بە قوتابییەکانیان دەکەن، وەک خوێندنەوەی کتێب بە کۆمەڵ، سەردانیکردنی پارکەکان و کتێبخانەکان، ئامادەکردنی خواردن و شیرینەمەنی، ئەوەش متمانەی لای دایک و باوکی ئەو قوتابییانە دروست کردووە، کە وانەیان لا دەخوێنن ”


سبه‌ینی گه‌وره‌ترین ڤیستیڤاڵی هونه‌ری و ئه‌ده‌بی ئیسلامی له سلێمانی به‌ڕێوه‌ده\nپاش 200 ڕۆژ به‌سه‌ر ئه‌نجامدانی هه‌ڵبژاردن؛ هێشتا كابینه‌ی نوێی حكومه‌ت پێكنه‌ه\nبه‌شی ئه‌ندازیاری كۆمپیوته‌ر له‌زانكۆی سلێمانی ڤیستیڤاڵێكی زانستی ئه‌نجامدا\nهێرشی ڕه‌وه كولله بۆ سه‌ر زه‌وییه كشتوكاڵییه‌كانی ئێران، شه‌ش پارێزگای ئه\nعه‌بادی به یه‌كخستنه‌وه‌ی باڵه‌كانی حزبی ده‌عوه؛ هه‌وڵی گه‌ڕانه‌وه بۆ پۆستی س\nهه‌زاران په‌نابه‌ری سووری له كه‌مپێكی ئوردن له هه‌لومه‌رجێكی سه‌ختدا ده‌ژین\nهه‌زاران په‌نابه‌ری سووری له كه‌مپێكی وڵاتی ئوردن له هه‌لومه‌رجێكی سه‌ختدا ده‌ژین. به‌رپرسێكی كه‌مپه‌كه‌ش ده‌ڵێت: له‌سه‌دا 80ی هاووڵاتیانی كه‌مپه‌كه له‌ژێر هێڵی هه‌ژارییه‌وه‌ن.\nله كه‌مپی ڕووبكان له‌سه‌ر سنووری ئوردن-سووریا، 45 هه‌زار په‌نابه‌ری سووری له هه‌لومه‌رجێكی سه‌ختدا ده‌ژین. بارودۆخی ژیان له‌و كه‌مپه‌دا به جۆرێك دژوار بووه كه ئێستا به "كه‌مپی مه‌رگ" ناوبانگی ده‌ركردووه.\nدوای ئه‌وه‌ی ڕێكخراوی داعش هێرشێكی بۆ سه‌ر ئوردن ئه‌نجام دا و كوشتنی شه‌ش سه‌ربازی لێكه‌وته‌وه، حكوومه‌تی ئه‌و وڵاته به مه‌به‌ستی پاراستنی گیانی په‌نابه‌ران سنووره‌كانی به ڕووی سووریادا داخستووه، به‌ڵام ده‌یان هه‌زار په‌نابه‌ری ناو كه‌مپی ڕووبكان وه‌ك گه‌مارۆدراویان لێهاتووه.\nئاواره‌كانی ئه‌و كه‌مپه به ده‌ست كه‌میی خۆراك و ده‌رمان و ساردیی كه‌شوهه‌واوه ده‌ناڵێنن.\nعومه‌ر حسمی، به‌رپرسی ڕاگه‌یاندنی فه‌رمانگه‌ی به‌رگریی شارستانیی كه‌مپه‌كه، به ئاژانسی ئه‌نادۆڵی ڕاگه‌یاندووه "له كه‌مپه‌كه‌یاندا زیاتر له 45 هه‌زار په‌نابه‌ر ده‌ژین و، ژیانی له سه‌دا 80یان له‌ژێر هێڵی هه‌ژارییه‌وه‌یه".\nهه‌فته‌ی ڕابردوویش به‌هۆی سه‌رماوسۆڵه‌وه، گیانله‌ده‌ستدانی 15 منداڵ له كه‌مپی ڕووبكانی سه‌ر سنووری سووریا - ئوردن ڕاگه‌یه‌ندرا.\n219 جار خوێندراوەتەوە\nهۆكاری نە خۆشی گیرانی خوێنبەرەکانی دڵ\nبڕیاره‌كانی ئه‌نجومه‌نی سه‌ربازی سوودان\nجێگره‌وه‌ی برنج چیه؟\nسەرۆككۆمار و پرسی جینۆساید...


🏰 دینارتە شوێنەکان\n📅 کاتی تۆمارکردن Jun 7 2011 10:18PM\n... [ زۆرتر... 👁] ✖ ✖ ✖ 0 0 ✔ 64% ✍ هـ.ب. 7-6-2011 22:18:44\nگەڕەکێکی گوندنشینە لە شارەدێی دینارتێ سەر بە شارۆچ [ زۆرتر... 👁] ✖ ✖ ✖ 0 31 ✔ 80% ✍ ج.ع.ئـ. 4-9-2019 22:11:23\n🏰 زێوە، دینارتە شوێنەکان\nگوندێکە دەکەوێتە خۆرهەڵاتی شارەدێی دینارتە، سەربەش [ زۆرتر... 👁] ✖ ✖ ✖ 0 0 ✔ 64% ✍ ز.س. 16-6-2019 21:50:04


عه‌لاوی داوای دووباره‌كردنه‌وه‌ی هه‌ڵبژاردن ده‌كات\n2018-07-07 [06:09 AM]\nئەیاد عەلاوی، سەرۆکی ھاوپەیمانێتی نیشتمانی دەڵێت: "ئەو ساختەکاریانەی لەمیانی دەستژمێری دەنگەکانی ھەڵبژاردنی ئەنجوومەنی نوێنەرانی عێراق لە کەرکووک دەرکەوتوون، دەریدەخەن ھەڵبژاردنەکەی رۆژی ١٢/٥/٢٠١٨ گاڵتەجاڕیی و تاوان بووە بەرامبەر گەل".\nعەلاوی لە بەیاننامەیەکدا رایگەیاندووە: "رێژەی ساختەکاریی لە ھەندێک ناوەندی پارێزگای کەرکووک گەیشتووەتە ٥٠%".\nسەرۆکی ھاوپەیمانێتی نیشتمانی تەئکیدی کردووەتەوە، بۆ ئەوەی رێزی ئیرادەی گەل بگیرێت، پێویستە دەسەڵاتی دادوەریی پابەندی ھەمواری سێیەمی یاسای ھەڵبژاردن بێت و بەبێ جیاوازی دەنگی سەرجەم پارێزگاکانی عیراق بەدەست بژمێردرێنەوە".\nعەلاوی ھۆشداریی دەدات و دەڵێت: "کارکردن بەپێچەوانەی یاساکە، پرۆسەی سیاسی و ئەو تۆزە متمانەیەشی عێراقییەکان و کۆمەڵگای نێودەوڵەتی بە پرۆسەی سیاسیان ماوە لە بەین دەبات، بۆیە پێویستە ھەڵبژاردنەکە سەرلەنوی دووبارە بکرێتەوە، ھەر چەندە ھەندێک لایەن و وڵات لە ھەوڵی ئەوەدان پەردەپۆشی تاوانی ساختەکاریی بکەن و دەیانەوێت حکومەتی نوێ لەسەر بنەمای ئەو ھەڵبژاردنە پێکبێت کە بنەماکەی ساختەکاری و فێڵە".


سێ وه‌زیری نوێی حكوومه‌تی عێراق له په‌رله‌مان متمانه‌یان پێدرا\nپه‌رله‌مان پۆسته به‌تاڵه‌كانی حكوومه‌تی عێراق پڕده‌كاته‌وه\nئه‌نجوومه‌نی نوێنه‌رانی عێراق پۆسته به‌تاڵه‌كانی كابینه‌كه‌ی عادل عه‌بدولمه‌هدی پڕده‌كاته‌وه و ده‌نگ له‌سه‌ر ناوی ئه‌و كه‌سانه دران كه بۆ پۆستی وه‌زاره‌ته‌كانی (ناوخۆ، به‌رگریی، په‌روه‌رده، داد) له‌لایه‌ن سه‌رۆكی ئه‌نجوومه‌نی وه‌زیرانی عێراقه‌وه پێشكه‌شی ئه‌نجوومه‌نی نوێنه‌رانی عێراق كراون.\nله دانیشتنی ئه‌نجوومه‌نی نوێنه‌رانی عێراق بۆ متمانه‌دان به وه‌زیره نۆییه‌كان، لیوا نه‌جاح عه‌لی شه‌مه‌ری وه‌ك وه‌زیری به‌رگریی ده‌نگی بۆ دراو یاسین یاسری به ده‌نگی زۆرینه‌ی په‌رله‌مانتارانی به‌شداربووی دانیشتنه‌كه بوو به وه‌زیری ناوخۆی عێراق.\nهه‌روه‌ها فارووق ئه‌مین شوانی متمانه‌ی په‌رله‌مانتارانی بۆ پۆستی وه‌زاره‌تی داد به‌ده‌ستهێناوه، به‌ڵام سه‌فانه حه‌مدانی بۆ وه‌رگرتنی پۆستی وه‌زاره‌تی په‌روه‌رده‌ی عێراق نه‌یتوانیووه متمانه‌ی په‌رله‌مانتاران به‌ده‌ستبهێنێ و ره‌تكرایه‌وه.\nپێش ده‌ستپێكردنی دانیشتنه‌كه‌ی ئه‌نجوومه‌نی نوێنه‌رانی عێراق. بەشیر حەداد، جێگری سەرۆكی پەرلەمانی عێراق بە كوردستان24ی گوت: "دوای فشاری زۆر بۆ تەواوكردنی پێكھاتەی حكوومەت ئێستا رێككەوتن لەنێوان لایەنەكان ھەیە، شەوی رابردوو حكوومەت ناوی چوار كەسی بۆ پەرلەمان ناردووە، لە بڕگەی یەكەمی كۆبوونەوەی ئەمڕۆ دەنگیان لەسەر دەرێت".\nئاشكراشی كرد: "ناوی ئەو وەزیرانەی بۆ پەرلەمان نێردراوە بریتین لە فاروق ئەمین شوانی، بۆ پۆستی وەزارەتی داد، یاسین یاسری بۆ پۆستی وەزیری ناوخۆ، سەفانە حەمدانی بۆ پۆستی وەزیری پەروەردە، لیوا نەجاح عادلی، بۆ پۆستی وەزیری بەرگری".\nسەبارەت بە ناوی فاروق شوانی بۆ پۆستی وەزیری داد و رێككەوتنی لایەنە كوردییەكان لەسەری بەشیر حەداد گوتی: "ئێستا رێككەوتنێك لەنێوان پارتی و یەكێتی لەسەر ناوی فاروق شوانی ھەیە، فراكسیۆنەكانی دیكەش باوەڕناكەم ھیچ قسەیەكیان لەسەر ھەبێت، چونكە پێشتر ئەو بابەتە لەنێوان پارتی و یەكێتی ناكۆكی لەسەر ھەبووە".\nبەشیر حەداد، ئاماژەی بەوەشدا: "رەنگە ھەندێك دەنگی ناڕەزایی دژی دانانی ئەو وەزیرانە ھەبن، بەڵام ئومێد دەكەم ئەمڕۆ بتوانین ئەو بابەتە یەكلایی بكەینەوە و دەنگیان لەسەر بدەین".\nئەمڕۆ 200 رۆژ بەسەر پێكھێنانی كابینەی نوێی حكوومەتی عێراق تێدەپەڕێت، بەڵام تائێستا چوار وەزارەت بێ وەزیر ماونەتەوە.\n01 چیرۆکی کوژرانی دوو برا لە زاخۆ\n02 كەشناسی: لە ھەندێك شار و شارۆچكە بەفر دەبارێت\n03 دوو بڕیار لەبارەی بریكارنامه (وكاله) و تابلۆی ئۆتۆمبێل دەدرێت\n04 سه‌در: زه‌نگی سه‌ربه‌خۆیی و سه‌روه‌ریی لێیدا\n05 رێگای حاجی ئۆمەران داخرا\n06 سوپای پاسداران: چاودێری ئه‌و فڕۆكه‌یه‌مان ده‌كرد كه قاسم سوله‌یمانی كرده ئامانج


ئالان بكەین بە دروشمی وەرزش\nقەیرانی پسپۆر ومیدیای وەرزشی!\nکودەتای میدیاکارانی وەرزشی\nمیدیای وەرزشی مەشێوێنن\nهەڵبژاردەی كاوێس ئاغا\nخدر و ئەلیاس ساڵ بووخەلاس 'بەشی دووەم'\nخدر و ئەلیاس ساڵ بووخەلاس\nمۆندیالی دامەی 2015 لە كوردستان دەستی پێكرد!!!\nوەرزش،نیشتیمان پەروەری و رەگەز پەرستی!\nمیدیای وەزرشی كوردی بەرەو بە نێودەوڵەتی بوون\nپیشەی میدیاكاری وەرزشی كوردی چییە؟\nپێکانی میسی لەنێوان هاندەران و میدیاکارانی وەرزشی کوردیدا\nهاندەرانی وەرزشی كوردستان دەناسن؟\nخۆشمی دەوێت،خۆشمی ناوێت\nدوای جه‌ژن و ئه‌وانه\nهزر و دڵ پڕه‌كانی گیرفان خاڵی \nله‌یادی 117 ساڵیادی رۆژنامه‌گه‌ری كوردی میدیای وه‌رزشی كوردی له‌كوێی هاوكێشه‌كه‌یه؟!\nئەو میدیاکارە وەرزشییەی وڵاتی زیندوو کردەوە!!\nشوڕتەی لاخەبەر و میدیاکارانی وەرزشی\nبەسەر ئەو قسە سواو و كۆنانە داناچمەوە كە دەڵێن كارەساتێكی جەرگ بڕ و ویژدانی مرۆڤایەتی هەژاند ;و وابوو واچوو ...تاد، ئەوەی من دەیڵێم جیاوازی و هەڵوێست وبێ ئاگای لەنێوان ئەستێرەكانی وەرزش و شۆڤینییەكان و وڵاتانی دراوسێ و عەرەبی و بێ ئاگای و نەزانینی وەرزشوانان ومیدیاكارانی وەرزشی ئێمەیە.\nلەوانەیە بڵێن ئالانی پەپولە چ پەیوەندی و وەرزش و میدیای وەرزشی كوردی هەیە، من نازانم تا ئێستا تاكی كورد چۆن بیر لە ئینتمای نەتەوایەتی ودلسۆزی بۆ خاك و گەلەكەی دەكاتەوە، نازانم چۆن كارەساتێك بەسەر ئەو گەلە دێت و ئێمەش وەكو میدیاكارانی وەرزشی بتوانین هەست ونەستی جیهان بۆ خۆمان كێش بكەین، نازانم تاكەی ئێمە بیرنەكەینەوە وەكو دەزگاكانی وەرزش ومیدیای وەرزشی كوردی نامە ومەسج بۆ سەرجەم یەكێتیە وەرزشییەكانی جیهان رەوانە بكەین و هەروەها میدیاكارانی وەرزشی نامەیەك بۆ یەكێتی وكۆمەڵە رۆژنامەنووسەكانی وەرزشی جیهان رەوانە بكەن و هەر چ نەبێت نیگەرانی خۆیان پێ بڵێن و بزانن ئەوان راو بۆچوونیان چییە.\nبۆ ئێمەش دونیا وێران نەكەین بە پەیامی ئاشتی خۆمان دژی داگیركەران و دیكتاتۆرەكانی جیهان، بۆ ئێمەش نەڵێین قبوڵ ناكەین گەلەكەمان تاكەی ببێتە قوربانی دەستی شۆڤینییەكان ودیكتاتۆرەكان و ململانێ سیاسسیەكانی رۆژهەڵاتی ناوەراست وجیهان، بۆ نابێت وەرزشوانان و میدیاكارانی وەرزشی كوردی قسە ودیدی خۆیان هەبێت لەهاوكێشە وكارەسات و ئەو ستەم وناحەقیانەی بەرانبەر گەلەكەمان دەكرێت، ئەی نازانن فەرامۆش كردنی وەرزشوانان و میدیاكارانی وەرزشی وگەنج و لاوی ئەم وڵاتە دەبێـتە دووبارەی بوونەوە و جەرگ سووتانی (ئالان) ێكی تر!!!.\nبەو كارەساتە دڵتەزێنە وڵاتانی داروسێ و عەرەبی و زۆربەی كیشوەری ئاسیا، گوێ بیست نەبووم فرمێسێكی تیمساح برێژن وهاوخەمی خۆیان دەربڕن، كەچی ئەستیرەكانی پورتوگال وئیتالیا و وڵاتانی ئەوروپا و كریستیانۆ رۆنالدۆ لەمەشق وراهێنان ویارییە دۆستانەكانیان خولەكێك وەستان بۆ گیانی پاكی (ئالان) ی پەپولە و هاوڕێكانی، ئێوە پێم ناڵێن ئەوە مانای چییە؟، خۆشەویستیم بۆ هەموو گەلانی جیهان ، بۆیە با وەرزشوانان ومیدیاكارانی وەرزشی كوردی لەرێگەی وەرزشەوە پەیامی هاوخەمی وئاشتی بۆ هەموو گەلانی جیهان بنێرین و پێیان رابگەیەنین كە ئێمە دەمانەوێت بژین و چیتر نەكرێنە قوربانی كێشەكان، بۆیە پێویستە كێشە و كارەسەتەكانی هاوشێوەی ئایلان بكەین بە دروشمی پەیامی وەرزشی و ئاشتی و ناساندنی دۆزەكەمان بە گەلانی جیهان و رەتكردنەوەی ناعەدالەتی و قڕكردن، بۆیە پێویستە وەرزشوانان ومیدیاكارانی وەرزشی لەو قاڵب وقاوغە كلاسیكە بێنە دەرەوە و لەرێگای وەرزش گەلەكەیان بەجیهان بناسێنن.


کوردیپێدیا - عەبدوللەتیف ئەحمەد مستەفا\n👫 عەبدوللەتیف ئەحمەد مستەفا - عەبدوللەتیف سەلەفی- باوکی عەبدولحەق | پۆل: کەسایەتییەکان | زمانی بابەت: 🏳 کوردیی ناوەڕاست\nعەبدوللەتیف ئەحمەد مستەفا\nناوی تەواوی (عبدالطیف أحمد مستەفا)یە، لە ساڵی 1969 لە دایک بووە، لە پاش تەواو کردنی خوێندنی سەرەتایی و ناوەندی و ئامادەیی لە بەشی عەرەبی لە زانکۆی موستەنسڕیە لە شاری بەغداوەرگیراوە، وە سوپاس بۆ خوا هەموو قۆناغەکانی خوێندنی بەسەرکەوتووی بڕیوە.\nپاشان لە دوای تەواو کردنی خوێندنی زانکۆ لە ساڵی 1992 بە پیشەی مامۆستا لە دوا ناوەندی چوارقوڕنە دادەمەزرێت، پاش ماوەیەک ولات بەجێ دەهێڵێت و سەردانی کۆمەڵێک لە ولاتانی ئیسلامی دەکات بۆ خوێندن و فێربوونی زانستی شەرعی، وە هەر لەو ماوەیەدا لای کۆمەڵێک زاناوشێخی ناودارو بەڕێز زانستی شەرعی خوێندووە.\nلەو زانا بەڕێزانەی کە لایان ماوەتەوەو دەرسی شەرعی لا خوێندوون:\n1. زاناو شارەزا بەزانستەکانی قورئان و جۆرەکانی خوێندنی قورئان شێخ حسین عشیش لە سۆدان.\n2. زاناو فەقیهو شارەزا شێخ جمیل صبری لە شاری تەعز لە ولاتی یەمەن.\n3. زاناو فەرمودە ناس شێخ سامی العربی لە شاری صنعا و لە ولاتی یەمەن.\n4. زاناو فەرمودەناسی ولاتی یەمەن شێخ مقبل بن هادی الوادعی رەحمەتی خوای گەورەی لێ بێت کە خاوەن مەرکەزێکی گەورەی زانستی شەرعیە بە ناوی (دار الحدیث)، وە مامۆستای بەڕێزمان نزیکەی دوو سال لای ئەم زانا بەڕێزە ماوەتەوە دەرسی شەرعی لا خوێندووە.\n5. زاناو فەقیهو شارەزا شێخ عەبدولڕەحمان العدنی لە ولاتی یەمەن.\n6. زاناو شارەزا لە بواری عەقیدەو بیرو باوەڕ شێخ یحیی الحجوری لە ولاتی یەمەن.\nوە هەروەها لە دەرسی زۆرێک لە زانایانی تریش بەشداری کردووە، لەوانە:\n1. زاناو پێشەوای ئەهلی سوننە شێخ عبدالعزیز بن عەبدوڵڵا بن باز رەحمەتی خوای گەورەی لێ بێت.\n2. زاناو پێشەوای پایە بەرز شێخ محەمەد بن ساڵح العثیمین رەحمەتی خوای گەورەی لێ بێت.\n3. زاناو پێشەوای پایە بەرز شێخ ساڵح بن فوزان الفوزان خوای گەورە بیپارێزێت.\n4. زاناو پێشەوای پایە بەرز شێخ عبدالمحسن بن عباد البدر خوای گەورە بیپارێزێت.\n5. زانای پایە بەرز شێخ ساڵح اللحیدان خوای گەورە بیپارێزێت.\n6. زاناو فەرمودە ناس و پێشەوا شێخ ربیع بن هادی المدخلی خوای گەورە بیپارێزێت، وە زۆرێکی تریش لە زانایان.\nوە هەروەها چەند زانایەکی بەڕێزیش (ئیجازەی عیلمی)یان پێداوەو چەندانی تریش تەزکیەیان کردووە، لەوانە:\nیەکەم: ئیجازەی عیلمی:\n1. زانای فەرمودە ناس شێخ مقبل بن هادی الوادعی رەحمەتی خوای گەورەی لێ بێت لە ولاتی یەمەن.\n2. زاناو فەرمودە ناسی کورد زوبان شێخ حمدی بن عبدالمجید السلفی خوای گەورە بیپارێزێت لە کوردستانی عێراق.\n3. زاناو فەرمودەناس شێخ ربیع بن هادی المدخلی خوا بیپارێزێت لە شاری مەککەی پیرۆز.\n4. زانای بەڕێز شێخ عبید بن سلیمان الجابری مامۆستای زانکۆی ئیسلامی شاری مەدینەی پیرۆز.\n1. لە لایەن موفتی گشتی شێخ عبدالعزیز بن عەبدوڵڵا بن باز رەحمەتی خوای گەورەی لێبێت تەزکیە کراوە بۆ قەبول بوونی لە زانکۆی (محەمەد بن سعود) بۆ تەواوکردنی خوێندنی بالا لەم زانکۆیە، ئەمەش بە کیتابی ژمارە (113708) لە بەرواری (20/10/1419)ی کۆچی.\n2. زاناو فەرمودە ناس شێخ مقبل بن هادی الوادعی رەحمەتی خوای گەورەی لێ بێت لە بەرواری (18/ربیعی یەکەمی 1419) تەزکیەی کردووە کەتیایدا دەربارەی مامۆستا دەڵێت: (یەکێکە لە قوتابیانی عیلم لای ئێمە لە دەماج، وە ئەو خاوەنی خو رهوشتێکی چاک و ئاکارێکی بەرزە.\n3. زاناو فەرمودەناس شێخ ربیع بن هادی المدخلی خوا بیپارێزێت لەئامۆژگاریەکیدا کە ئاڕاستەی قوتابیانی عیلمی دەکات لە عێڕاقدا بەشێوەیەکی گشتی تەزکیەی مامۆستای بەڕێز دەکات و دەڵێت: (سوپاسی خوای گەورە بکەن لەسەر ئەوەی کەوا بۆی ئاسان کردوون کەقوتابخانەیەکی سەلەفیتان هەبێت لە رووی عەقیدەو مەنهەجەوە، کە ئالیەتی سوننەتی هەڵگرتووە بە مەنهەجە راست و دروستەکەی، پاشان بە هۆی کەسانی دڵسۆزی خۆتان لە ئەهلی عیلم و زانایان، وە لە سەرووی هەموویانەوە شێخ و زانای بەڕێز باوکی عبدالحق الکردی کە من لەزوەوە ناسیومە کە بەڕاستی حەقی خۆش دەوێت و بیر تیژو زیرەکەو شوێن مەنهەج و رێبازی پێشینە چاکەکان -السلف الساڵح- کەوتوە، وەوام ناسیوە کە خاوەن فیقهو شارەزاو چاکەو قیامەتی هەڵبژاردووە بەسەر دنیاو خۆشیەکانیدا، بۆیە قەدرو رێزی ئەم پیاوە بزانن، وەئەوو قوتابخانە سەلەفیە پاکەکەتانەوە بە خرێکانتان بگرن).\nوە شێخی بەڕێز لە ئامۆژگاریەکانی بەردەوام دەبێت و دەڵێت: (بەڕاستی پێم راگەیەنراوە کە لەوێ خەڵکانێک هەن تانەو تەشەرلە قوتابخانەکەو شێخی بەڕێز باوکی عبدالحق دەدەن(بە داخەوە لە کوردستانی خۆشمان خەڵکانێک هەن کە نەخۆشی وحەسادەت کەوتۆتە ناویانەوەو چاویان بەو بانگەوازیە حەق و راستەهەڵ نایات کەوا مامۆستای بەڕێز دەیکات، کە درێژە پێدانی بانگەوازی پێغەمبەرانە سەلامی خوایان لێ بێت، وە هەروەها دەعوەو بانگەوازی هاوەڵان و شوێن کەوتوانی ئەوانە تا دەگاتە دەعوەو بانگەوازی زانایانی ئەم سەردەمەمان، وە گومانی تیادا نیە کە ئەوانە لەهەر بەرگ و پۆشاکێکدابن ئەوا دوژمنی دەعوەو بانگەوازیە حەق وڕاستەن کە وتمان درێژە پێدانی دەعوەو بانگەوازی پێغەمبەرانە سەلامی خوایان لێ بێت. وە ئەوانەش کەوا ئەم دژایەتیە دەکەن ئەگەر ناویش لە خۆیان بنێن سەلەفی ئەوا با چاک بزانن کە ئەوان درێژە پێدەری رێگای بیدعەچیەکان و ئەهلی بیدەعن، چونکە هەموتان بە چاوی خۆتان بینیتان کەوا زانایان چۆن وەصفی مامۆستای بەڕێزیان کردو بە زاناو بەڕێز ناویان هێناو شاهێدی حەقیان بۆدا، دە ئێوەش ئەی ئەوانەی نەخۆشی حەسادەت و لوت بەرزی هاتۆتە ناوتانەوە پێمان بڵێن و با بزانین چیتان لە هەگبە دایەو بانگەوازی ئێوە بۆچیە؟!!\nوەئەوە بانگەوازی مامۆستایە لە دژی بیدعەچی و حزبیەکان خۆ بە چاوی خۆتان دەیبینن کە چۆن وەک مامۆستاو شێخە بەڕێزەکانی کە لێیانەوە فێری چۆنیەتی بانگەوازی و مەنهەجی راست بووە هەر وەک ئەوانیش دەعوەو بانگەوازی بۆ لای قورئان و سوننەت و مەنهەجی هاوەڵان دەکات رەزای خوایان لێ بێت، وە هەروەک مامۆستاکانی خۆی بووە بە چقڵێک وکەوتۆتە ناو چاوی بیدعەچیەکانەوە، وە بووە بە شاخێک و بەرامبەربە ئەهلی بیدەع راوەستاوە.\nوە ئەوەش ئێوەن کە هاوکاری و تەعاون لەگەلأ بیدعەچی وحزبیەکاندا دەکەن و داوای کۆمەکیان لێ دەکەن و لە هەموو شتێکدا راوێژ بە کەسانی بیدعەچی و نەخۆش و حزبی دەکەن و تەنانەت لەقوژبنی ماڵەکانیشتاندا جورئەت ناکەن ناویان بە بیدعەچی بهێنن وبەردەوامیش خەریکی پەروەردەکردنی ئەندامەکانیانن!!!\nکەواتە پێمان بڵێن: لە پای چی تانەو تەشەر لە مامۆستاوقوتابیەکانی و بانگەوازیکارانی دەعوەو بانگەوازی حەق دەدەن؟!! لەبەر ئەوەی گڵۆڵەتان کەوتۆتە لێژی؟ یان لەبەر ئەوەی نەخۆشن ودڵەکانتان توشی نەخۆشی بووە؟ یان وەک شەمشەمە کوێرە چاوتان لەبەر تیشکی خۆر هەڵنایات؟\nوە لێرەوە پێتان دەڵێم: کەوا تەوبە کەن واز لە بڵاو کردنەوەی فیتنە بهێنن، وە چاکیش بزانن کە بەری تیشکی خۆر بە بێژنگ ناگیرێت.\nوە کۆتا قسەم بۆتان ئەوەیە: کە باش بزانن هەروەک زانایان وتویانە: (علامة أهل البدع الوقیعة فی أهل الأثر)، کەواتە لە خوابترسن...............)، وە تۆمەتی حزبایەتیان دەدەنە پاڵ، وە ئێمە بەو کەسانە دەڵێین کە تانەو تەشەر دەدەن: تەوبە بکەن و بگەڕێنەوە بۆ لای خوای پەروەردگار، وە رێگای دوژمنانی مەنهەجی سەلەفی مەگرن، ئەوانەی کەوا کۆمەڵێکی سەلەفی دەبینن کە دەستیان گرتووە بە قورئان و سوننەتەوە، وەهەروەها رێز لە زانایان دەگرن، ئەوا تانەی حزبایەتی لەو کۆمەڵەپیرۆزە دەدەن، وە بیریان چۆتەوە کە کۆبونەوە لەسەر حەق وهاوکاری کردن لەسەر چاکەو لە خوا ترسان ئەوە ئەو کارەیە کە خوای گەورە بە شەرعی داناوە، وە پێغەمبەران و شوێن کەوتوانیان ویارمەتی دەرانیان لەسەری بوون).\nوە هەروەها شێخی بەڕێز لە تەزکیەیەکی دەنگی تۆمارکراوداو لەڕێگەی تەلەفۆنەوە دەربارەی مامۆستای بەڕێز دەڵێت: (بەڕاستی لەتۆدا راستگۆیی و دڵسۆزی و پاکی و بێگەردیم بەدی کردووەە ەتا ئەمڕۆژەی کە ئێمە تیاداین، وە دان دەنێم بەوەدا کە بەڕاستی تۆخاوەن عەقڵ و ژیری و زانست و فەزڵێکی زۆریت سوپاس بۆ خوا، وەداواکارم کە خوای گەورە نمونەی تۆ زیاد بکات).\n4. وە هەروەها شێخ أحمد الزهرانی کە یەکێکە لە قوتابیە پێشەنگەکانی شێخ ربیع کە چەند کەسێک لە عێڕاقەوە تەلەفۆنی بۆدەکەن ئەویش بەم شێوەیە ئامۆژگاریان دەکات و دەڵێت: (دوو کەس هەن کە تێر نابن، ئەوانەی بە دوای عیلم و زانستی شەرعیدا دەگەڕێن، وە ئەوانەش کەوا طالبی دنیان، ئەوەی کە بە دوای دنیادا دەگەڕێت بەردەوام دەیەوێت ماڵێکی زۆر کۆبکاتەوە، وە بۆیە لەسەرقوتابیانی عیلمیش پێویستە کەوا سور بن و بەردەوام بن لەسەروەرگرتنی زانستی شەرعی، وە لە کەسانی جێگای سیقەو متمانەو سەلەفی و راستگۆ وەری بگرن، وە ئێوە کەسێکتان لایە کە زۆر لە من باشتروچاکترە، وە هەروەها زۆر لە من شارەزاترە، من وای دەبینم وەشێخمان شێخ ربیع بن هادی المدخلی خوا بیپارێزێت تەزکیەی کردووە، کەئەویش شێخ ئەبو عبدالحق الکردیە، داواکارم لە خوای گەورە کەشارەزای بکات و سەرکەوتوویی بکات وە هەروەها سەری بخات بەسەردوژمنانیدا).\nپاشان ئەو کەسانە دەیانەوێت کەوا چەند پرسیارێک لە شێخ أحمدالزهرانی بکەن، بەڵام وەڵامیان ناداتەوەو دەڵێت: (واللە داوای لێبوردن دەکەم، وە من پێم وتن کە من شێخ نیم بەڵکو خۆشەویست و شوێنکەوتوویی زانایانم، ئێوە شێخ (ئەبو عبدالحق)تان لایە کە شێخ ربیع تەزکیەی کردووەو وتویەتی: زاناو شارەزایە، ئایا ئێوە ئەمەتانبەس نیە؟ کە خێرو بەرەکەتێکی زۆری تیادایە).\nپاشان و لە دوای وەرگرتن و فێربوونی زانستی شەرعی لای زانایان گەڕاوەتەوە بۆ کوردستانی ئازیزو وەک پێش نوێژو وتار خوێن لەمزگەوتی گەورەی چوارقوڕنە دادەمەزرێت، دواتر بۆ تەواو کردنی خوێندنی باڵا دەستی کردەوە بە خوێندن و توانی بە سەرکەوتوویی خوێندنی ماجستێر تەواو بکات بە پلەی نایاب پاشان لە خوێندنی دکتۆرا وەرگیرا بۆ تەواوکردنی خوێندنەکەی و ئێستا لە کۆتاییەکانیدایە.\nوە مامۆستای بەڕێز خاوەنی چەندین کتێب و بڵاوکراوەیە بە زمانی کوردی و عەرەبی، لەوانە:\nیەکەم: بە زمانی کوردی:\n1. خواپەرستی نەک شەخص پەرستی.\n2. تێکۆشان لە پێناوی خوادا.\n3. چیرۆکی مەسیحی دەججال.\n4. نیشانەی ئەهلی بیدعە لەکەدار کردنی مامۆستایانی شوێنکەوتەی سەلەفی ساڵحە.\n5. گفتو گۆیەکی ئاشکراو هێمنانە لەگەڵ مامۆستا سەید ئەحمەدی یەکگرتوو.\n6. سەلەفیەت درێژ بونەوەیەکی سروشتی ئیسلامە نەک گروپێکی تازە دامەزراو.\n7. حەج و عومرە فەزڵ و چۆنیەتی و حوکمەکانی.\n8. هەروەها خاوەنی ئیمتیازو سەرنوسەری گۆڤاری (ڕێگای راست)ە.\nدووەم: بە زمانی عەرەبی:\n1-اقتضا و القصر للتوحید فی القرآن المجید، رسالة ماجستیر.\nالجهود اللغویة لتقریر العقیدة السلفیة، رسالة دکتوراه.\nبراءة السلفیة وأتباعها من التفجیرات وأنصارها.\nتحذیر أهل السنة من الوقوع فی الفتنة.\nالأقوال السنیة فی منع الدراسة عند الجمعیات الحزبیة.\nحکم دراسة أهل السنة فی الجامعات.\nفضل الصیام وأحکامه.\nالترتیبات البتوینیة للمنظومة البیوقونیة.\nترتیب متن العقیدة الطحاویة.\nالشرح المهذب لمتن العقیدة الطحاویة المرتب.\n11. الإیمان باللە، کە کراوە بە مەنهەجی خوێندن بۆ قۆناغی دووەم لەبەشی (علوم القرآن) لە کۆلێژی پەروەردەی جامیعەی تکریت.\nوە هەروەها دامەزرێنەری قوتابخانەی (سوننە)یە بۆ زانستی شەرعی لە شاری (عەلەمی) پارێزگای تکریت.\nوە ژمارەیەکی زۆر قوتابی تیایدا خوێندویانەو سودمەند بوون، وە لەودەرسانەی کە مامۆستای بەڕێز بە زمانی عەرەبی بۆ قوتابیانی قوتابخانەی سوننەی شەرح کردووەو بە تۆمار کراوی دەست دەکەون:\n1کتاب التوحید مع تعلیقات قرة عیون الموحدین.\n2-القول السدید علی کتاب التوحید.\n3-شرح العقیدة الواسطیة للەراس.\n4-شرح العقیدة الطحاویة لابن أبی العز.\n5-الشرح والإبانة لابن بطة.\n6-شرح السنة للبربهاری.\n7-شرح کتاب الإیمان لأبی عبید القاسم بن سلام.\n8-قواعد معرفة البدع للجیزانی.\n9-تسهیل الوصول الی معرفة الأصول.\n10-الدرر البهیة مع شرح الروضة الندیة فی الفقه.\n11-منظومة القواعد الفقهیة للسعدی.\nالترتیبات البتوینیة لشرح المنظومة البیقونیة.\nنزهة النظر شرح نخبة الفکر.\nحلیة طالب العلم بکر أبو زید.\nقطر الندی وبل الصدی فی النحو.\nعنوان الظرف فی فن الصصرف.\nالرائد فی علم الفرائض.\nتطهیر الجنان والأرکان عن درن الشرک والکفران.\nوە ئەو کتێبانەش کەوا بە زمانی کوردی شەرحی کردوون:\n1-کشف الشبهات فی التوحید.\n2-البدعة تعریفها أنواعها أحکامها.\n5-کتاب التوحید(بةشی یةکةم).\n7-شرح العقیدة الواسطیة(بةشی یةکةم).\n8-تةفسیری جوزئی عم.\n9-متن العقیدة الطحاویة(بەشی دووەم)\n10تةفسیری سورةتی الکهف.\nتةفسیری سورةتی الزمر.\nتةفسیری سورةتی یس.\nتةفسیری سورةتی نوح.\nتةفسیری سورةتی الفاتحة.\nتةفسیری سورةتی العنکبوت.\nتةفسیری سورةتی قاف.\nتةفسیری سورةتی الصافات.\nتةفسیری سورةتی المعارج.\nتةفسیری سورةتی القلم.\nشرح التحفة السنیة.\nشرح تطهیر الجنان والأرکان عن درن الشرک والکفران.\nشرح عنوان الظرف فی فن الصرف.\nشرح القواعد الفقهیة للسعدی.\nشرح نزهة النظر.\nالأصول من علم الأصول.\n26.-شرح شذا العرف فی فن الصرف بۆ (بهمن علی کلاری) شەرح کردووە بەلام تەسجیل نەکراوە\nشوێن و کات: نەزانراو\n1. 👁 رێگای ڕاستی\n2. 👁 کەناڵی ئاسمانی ئامۆژگاری\n1. 👁 بەرائەتی سەلەفییەت و شوێن کەوتوانی لە تەقینەوە و پشتیوانانی\n2. 👁 جیهاد و تێکۆشان لە پێناوی خوادا جۆرەکانی، حوکمەکانی\n3. 👁 چیرۆکی مەسیحی دەجال\n4. 👁 چەند پەیامێک لە پەیامەکانی زاناو بانگخواز د. عەبدول لەتیف ئەحمەد\n5. 👁 حەج و عومره فەزڵ و چۆنیەتی و حوکمەکانی بە گوێرەی بەڵگەکانی قورئان و سوننەت\n1. 👁 سەلەفی\n➕ ئەم بابەتە لەلایەن: (رۆژهات سەعید)ەوە لە: Jan 28 2012 5:49PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 10 2021 9:44PM باشترکراوە\n📷 فایلی وێنە 1.0.2 17 KB Jul 24 2020 7:43PM هاوڕێ باخەوان\n📷 فایلی وێنە 1.0.1 29 KB Jul 16 2018 11:21PM زریان سەرچناری


د. ئه‌حمه‌د ئه‌نوه‌ر: پاره‌ى بردراوى عێراق دۆسیه‌یه‌كى ئاڵۆزه – ده‌سته‌ى ده‌سپاكى له هه‌رێمى كوردستان\nد. ئه‌حمه‌د ئه‌نوه‌ر سه‌رۆكى ده‌سته‌ى ده‌ستپاكى هه‌رێمى كوردستان، كه ماوه‌یه‌ك له‌مه‌وبه‌ر له كۆنگره‌ى گێڕانه‌وه‌ى پاره‌ى بردراوى عێراق به‌شدار بووه، له دیمانه‌یه‌كى نوچه‌نێت باس له‌و دۆسیه ئاڵۆزه و چه‌ندان پرسى ترى تایبه‌ت به چاكسازى ده‌كات.\nوەک دەزانرێت بەڕێزتان لە کۆنگرەی گێڕانەوەی پارەى بە قاچاغبردراو كه له به‌غدا به‌ڕێوه‌چوو بەشدار بوون، ئایا ئەو بەشداربوونە پڕۆتۆکۆڵی بوو یاخود دەستەی ده‌ستپاكى کوردستان لەم دۆسیەدا هاوکاری بەغدا دەبێت؟\nبەشدارییکردنمان بەشێوەیەکی فەرمییە، بە تایبەت لەلایەن دەستەی دەستپاکی عێراقییەوه و وەزارەتی داد کە بە هاوبەشی ئەو چالاکیەیان رێکخستبوو. داوایەکی فەرمی بوو بۆ سەرۆکی دەستپاکی هەرێـمی کوردستان هات، ئێمە پەیوەندییەکی دامەزراوەیی باشمان لەگەڵ دەستەی دەستپاکی عێراق هەیە.\nپێش ئەوەی پرسیار لەبارەی كێشه‌كه‌ى عێراق بکەم، ئایا لە دەستەی ده‌ستپاكى کوردستان، دۆسیەی وا هەیە؟ چونکە پێشتر باس لەوە دەکرا کە چەندەها ملیار بردراوەتە دەرەوە؟\nبابەتی بردنەدەرەوەی پارە بابەتێکی زۆر ئاڵۆزە لە قۆناغی چەندین ساڵی رابردووه هه‌بووه، بەشێکی زۆری ئەو پارانە بە نهێنی بردراونەتە دەرەوە، وەک دەزانرێت بەشێکی زۆری لەئاکامی تاوانەکانی گەندەڵیەوە به دەست هاتوون، هەندێکی تریان لە لایەن ئەو بەرپرسە باڵایانە کراون کە لە لایەن خۆیانه‌وه خاوەن بڕیار بوون واتا چووه‌تە خانەی خراپ بەکارهێنانی دەسەڵات.\nبەڵام بۆ گێڕانەوەی ئەو پارانە کە ئەو کۆنگرەیە کراوە عێراق کاتی خۆشی هەوڵیداوە کە ئێستا دەستەی دەستپاکی عێراق فەرمانگەیەکیان هەیە، بەناوی فەرمانگەی گێڕانەوەی موڵک وماڵ، کۆمەڵێک ئاستەنگی گەورە هەن، یەکەمیان زانینی شوێنی ئەو پارانە ئێستا بەهۆی بابەتی نهێنی ژمێریاری بانکەکانی دەرەوە، بابەتێک هەیە کەس ناتوانێت حسابی کەس بزانێت. تۆ دەبێت فەرمانێکی دادگات هەبێت ئینجا ئەو وڵاتانە هاوکارت دەبن، دووەم دەبێت ئەو وڵاتانە هاوکار بن لەو پرۆسەیە، سێیەمیش بۆ گێڕاِنەوەی هەر بڕە پارەیەک دەبێت پێشوەخت حوکمێکی دادگات هەبێت کە بڕیاری کۆتایی وەرگرتبێت کە کەسێکی دیاریکراو پاره‌ى بردووه‌ته دەرەوە. جا ئەو ئاستەنگانەن کە تا ئێستا دەستەی دەستپاکی و وەزارەتی دەرەوە و بانکی ناوه‌ندیش ئیشی لەسەر دەکەن. بۆیە زانینی بڕی راستەقینەی پارەکە زۆر سەختە یەکێک دەڵێ 300 ملیارە، یەکێک دەڵێت 200 ملیارە و یەکێکی تر دەڵیت 150 ملیارە، چونکە پرۆسەکە بە نهێنییە بە نهێنی ئەنجامدراوە بۆیە رەنگە لەکۆتایشدا نەزانرێت بڕه راستەکە چەندە، بەڵام بە دڵنیاییەوە عێراق بەدواداچوونی بۆ ئەو پارەیە کردووە دەزانرێت لە چ وڵاتێکن، بەڵام ئەوە بڕە ئاشکرا نەکراوە، بەڵام بێگومان بڕیکی زۆره.\nبه‌ره‌نگاربوونه‌وه‌ى گه‌نده‌ڵى له عێراق له به‌رژوه‌ندى هه‌رێمى كوردستانه\nجۆرەکانی ئەو پارەیە چین مەبەستم ئەوەیە ئەوه‌ى رژێمى به‌عس چۆن لەگەڵ ئەوانە جیا دەکرێتەوە کە دوای2003 بردراوەتە دەرەوە؟\nخۆی دوو قۆناغ هەیە، قۆناغێکیان کاتی سەدامە، لە کاتی سەدامدا بێگومان پارەبردراوە، دەزگای هەواڵگری عێراق بودجەی زۆری لەبەر دەست بووە کاری جۆراوجۆریان بەو پارەیه کردووە، ئێستا حکومەتی عێراق نزیکەی چەند داتایەکی لەبەردەستدایە. هەر چەندە ئێمە داتاکانمان داواکرد لە کۆنگرەکەش باسکرا هەندێ داتا هەیە هەندێکیان موڵکە، هەندێکیان پارەیە لە بانکەکاندا، بەڵام لە دوای 2003 دوای پرۆسەی ئازادکردنی عێراقەوە بڕێکی زۆرتر پارە رۆیشتۆتە دەرەوە، بەڵام زانینی بڕی راستەکەی زۆر سەختە، بەڵام هەموو دڵنیان کە پارەیەکی زۆری عێراق چۆتە دەرەوە، بۆیە ئەو بابەتە تاکو وەرنگیرێتەوە تاکو ئەو وڵاتانەی ئەو پارەیان بۆ چووە هاوکار نەبن لە پرۆسەکە ناتوانرێ بڕى راستەقینەكه‌ى بزانرێ، بەڵام پارەیەکی زۆرە و بە دەیان ملیار دۆلار زیاتره.\nبەپێی ئەزموونی خۆت لەبواری چاکسازی و دەستپاکی ئایا پڕۆسەی گێڕانەوەی پارەی بردراو بە ئاسان دەزانی؟\nئەو پرۆسەیە پرۆسەیەکی قوڕسە، یەکەم رێككەوتنامەی نەتەوە یەکگرتووەکانمان هەیە بۆ دژایەتی گەندەڵی کە عێراقیش تێیدا ئەندامە لە 2007 وە میکانیزمێکی داناوە بۆ گێڕانەوەی پارە، دووەم وەرگرتنی زانیاری لەسەر بڕی ئەو پارانە ئەوە یەکێکە لە کێشەکان، سێیەم خودی پرۆسەی بە دواداچوون و زانینی ئەو وڵاتەی کە بۆی چووە، پێویستی بە هاوکاری ئەو وڵاتانەیە پارەکانیان بۆ چووە، ئەویتریان بوونی حکومی دادگەرییە لە ناوچەکە لەسەر ئەو بڕە پارانە کە ئەوەش خاڵێکی گرنگە، لە هەموویشی گرنگتر ئەو دەوڵەتانەن کە پارەکەیان بۆ چووە هاوکار بن، چونکە ئەو وڵاتانە هەموو سوودمەندن لەو پارانە ئەو پارەیە کە دەچێتە ناو ئابووری هەر وڵاتێک بێگومان وەبەرهێنانى پێده‌كرێت، لەبەر ئەوە بەشێک لەو وڵاتانە لە راستیدا لەسەر ئەوە دەژین کە ژینگەیەکی ئارام دروست دەکەن بۆ ئەو پارانە، ئەوان پەیوەندنیان نییە بەوەی بە یاسایی دێت یاخود بە نایاسایی. ئەوانە هەموو ئەو ئاستەنگانەن کە باسکرا. بۆیە یەکێک لە پێشنیارەکانی ئەو رۆژە کرا ئەوەیە کە دەدرێتە كۆمكارى وڵاتانى عه‌ره‌بى بۆ ئه‌وه‌ى لەنێوان خۆیاندا رێککەوتنێکی تازە، پڕۆتۆکۆڵێکی تازە مۆر بکەن. تۆزێ لێكۆڵینه‌وه بكه‌ن، هاوکار بن دیارە ئێستا پڕۆژەکە دراوەتە كۆمكارى وڵاتانى عه‌ره‌بى ئینجا ئەگەر وڵاتە عەرەبیەکان لەنێوان خۆیان رێكکەوتن، دەتوانن هەمان پێشنیار بدەنە یەکێتی ئەوروپا.\nره‌نگه تا كۆتاییش نه‌زانین چه‌نده پاره‌ى عێراق\nئایا له كۆنگره‌كه ناوى ئه‌و وڵاتانه نه‌هات كه پاره‌كه‌یان لایه؟\nباس نەکرا چونکە لە رووی پڕۆتۆکۆڵییەوە زۆر گرنگ نییە باسی وڵاتەکان بکەن، وڵاتانی دراوسێیە کە پارەی عێراقی بۆ چووە، وڵاتانی دوورترە کە پارەی بۆ چووە، دواتریش من نەمپرسی لە کۆبوونەوەی دووقۆڵی بەڵام دواتر ئەوان خۆیان زانیارییان هەیە کە بڕێک پارە لە لوبنانە بڕێکی تر لە ئوردونە بڕێکی تری لە وڵاتانی تری عەرەبییە، بەڵام وەکو ناو ناوی کەس نەهاتووە، ئەوە بۆ میکانیزمی وەزارەتەکان و وەزارەتی ده‌ره‌وه دەگەڕێتەوە کە چاودێری ئەو وڵاتانە بکەن کە پارەیان بۆ چووه.\nهاوئاهه‌نگى هه‌رێمى كوردستان ئێوە لەگەڵ دەستەی ده‌ستپاكى عێراقی چۆنە ئەمە بابەتێکە زۆر کەم باس دەکرێت؟\nئێمە هاوکاری و پەیوەندییەکی باشمان هەیە، ئەمساڵ دووجار سەردانی دەستەی دەستپاکی عێراقم کردووە، کۆبوونەوەی تایبەتمان کردووە، دوو جاریش سەرۆکی دەستەی دەستپاکی عێراق سەردانی هەرێمی کوردستانی کردووە و پێکەوە دانیشتووین، ئێستا بیرۆکەی ئەوەمان هەیە یاداشتێکی لەیەکتێگەیشتن واژوو بکەین، ئێستا خەریکی گەڵاڵەکردنی ڕەشنووسەکەین بۆ ئەوەی بتوانین پەیوەندییەکانمان بگەنە ئاستێک نووسراوبن، لەنێوان دوو دامەزراوە بن، واتا بەگۆڕانی کەسەکان گۆڕانی بەسەردا نایەت بەڵکو هاوکاری یەکتر بین، چونکە هەر بەرەو پێشچوونێک لەو پڕۆسەیە پڕۆسەی دژایەتی گەندەڵی لە عێراق لە قازانجی هەرێمی کوردستانە و پێچەوانەکەشی راستە.\nله برى پێكهێنانى لیژنه بۆ چاكسازى\nباشتره دامه‌زراوه‌كان به‌هێز بكرێن\nئایا قەت ڕێککەوتووە یاساو بڕیارەکانی هەرێمی کوردستان و بەغدا لە بواری چاکسازی کۆسپ بۆ یەک دروست بکەن؟\nوەکو چاکسازی نەخێر، من ئێستا لە هەرێمی کوردستانم پڕۆسەیەکی چاکسازی هەیە بە تایبەت لەم کابینە تازە دەستی داوەتە جێبەجێکردن پێشووتریش لە کابینەکانی رابردوو هەندێک هەنگاوی چاکسازی نراوه. لە عێراق تا ئێستا پڕۆژەیەکی وا گشتگیر نییە راستە سەرۆک وەزیرانی ئێستا لیژنەیەکی دروست کردووە بۆ دژایەتی گەندەڵی و هەندێ فایلیان کردووه‌تەوە، بەڵام وەکو پڕۆسەیەکی چاکسازی کە بڵێین سێکتەر بە سێکتەرەکانی خزمەتگوزاری هەوڵ بدەن جارێکی تر بنیادی بنێنەوە، وا بزانم ئێستا ئەوانیش ئه‌و كاره‌یان نه‌كردووه. پڕۆسەی بایۆمەترییان دەستپێکردووە، تا ئێستا نییە، بەڵام رەنگە لە بەرەو پێشچوونی پڕۆسەکە رەنگە پێویستی بە گۆڕینی یاسا هەبێت، پێویستی بە گۆڕینی هەندێ ڕێنمایی دەبێت، ئەوە شتێکی پێشبینی کراوە، بەڵام ئەگەر بەربەستێکی جددی هەبێت بە ناوی یاسا تا ئێستا نەمبیستووە، نەهاتۆتە پێشمان، بەڵام بێگومان لە پڕۆسەی چاکسازی یەکێک لە خاڵەکانی ئەوەیە یاسایەکان تازە بکرێنەوە بۆ ئەوەی لەگەڵ سەردەمدا بگونجێن بەشێک لە پەیڕەوەکان کە لە ئەنجومەنی وەزیران دەردەچێت، هەندێک لەڕێنماییەکان لە وەزارەتەکان دەردەچێت، لەگەڵ گۆڕانگاری ژیان بەرەو پێش دەچێت ئەوانەش بەرەو پێش دەچێت.\nدوای دەستبەکاربوونی کازمی لیژنەیەکی بۆ بەرەنگاربوونەوەی گەندەڵی داناوە، کە بەرپرسێکی هەواڵگری بە ناوی ئەحمەد ئەبورەغیف سەرۆکایەتی دەکات، کاری ئەم لیژنە بەلای تۆ چۆنە؟ مەبەستم ئەوەیە بزانم چۆن هەوڵەکانی کازمی بۆ بەرەنگاربونەوەی گەندەڵی هەڵدەسەنگێنی؟\nئەم بەڕیزە پێشنیار کرا لەلایەن سەرۆکایەتی ئەنجومەنی وەزیران، دوای ئەو خۆپیشاندانانەی لە عێراق فشارێکی جەماوەری زۆر هەبوو، یەکێک له داخوازییەکانی خەڵکی سەرشەقام داوای چاکسازیی و دژایەتی گەندەڵی بوو، ئەوان لیژنەیەکیان دروست کرد لیژنەکە حکومی بوو، دیارە بە ئەندامییەتی دەستەی ده‌ستپاكى عێراقه، کۆمەڵێ دادوەری لە ئەنجومەنی دادوەری پێکهێنا. لە رووی دامەزراوەییەوە کاتێک کە تۆ دەستەی دەستپاکی و دامەزراوە هەبێت رەنگە دروستکردنی ئەو لیژنانە زۆر شێوازێکی یاسایی دیاری نەبێ، بەڵام گرنگ کراوە و ده‌ستپاكیش هاوکاری کرد. تا ئێستا کۆمەڵێک کەیسیان هەڵداوەتەوە و دراوەتە دادگاکان، بەڵام خۆی لیژنە سیفەتێکی کاتی هەیە واتا ئەو لیژنانە بۆ قۆناغێکی کاتی دەبن. راستییەکەی ئەوەیە تۆ لەڕێگەی دامەزراوەکان دامەزراوەکانی خۆت بەهێز بکەیت، لەبەر ئەوە وەکو ئەنجام ئەنجامی هەبووە بەڵام لەبەر ئەوەی پرسی گەندەڵی لە عێراق ریشەى داکوتاوە قووڵترە لەوەی کە بە لیژنەیەک چارەسەربکرێت، پێموایە ئەو هەنگاوانەش دراون سەرکەوتنە بۆ دژایەتی پرۆسەی گەندەڵی بەڵام، لیژنەش کاتییە ئێستاش وردە وردە من پێموایە ئەو پڕۆسەیە لەئه‌نجامدا رادەستی دامەزراوەی فەرمی بکرێت. بەتایبەتی ئەوا دەستەی ده‌ستپاكییان هەیە دیوانی چاودێری داراییان هەیە زۆرجار بوونی هێزی سەرۆک وەزیران لە هەموو وڵاتی رۆژهەڵاتی ناوەراستدا خاڵێکی گرنگە، بۆ نموونە سەرۆک وەزیران بە هەموو قوڕسایی خۆی بێتە ناو پرۆسەی دژایەتی گەندەڵی و هاوکاری بکات. بەڵام ئەوەیە میکانیزمیەکە میکانیزمێکی کاتییە لەبەر ئەوە لەجێگای ئەو بەرای من دامەزراوەی فەرمی بە تایبەتی ده‌ستپاكى بەهێز بکەن، دەکرێت سەرۆک وەزیرانیش ئەوکاتە باشتر هاوکار بێت، لەبەر ئەوە تا ئێستا لیژنەکە کارەکانی تەواو نەبووە، رەنگە ئەستەم بێت تۆ کارەکانی لیژنەکە هەڵبسەنگێنی بەڵێ کار کراوە .


ڕێژەی تووشبوون لە كەمبوونەوەدایە سعودیە، 1759 كەس تووشی كۆرۆنا بوون – تۆڕی میدیایی خەڵک\n2020/07/29 - 6:15 PM\nوزارەتی تەندروستی سعودیە، تۆماركردنی 1759 تووشبووی نوێ بە ڤایرۆسی كۆرۆنا لە ماوەی 24 كاتژمێری ڕابردوودا لە شانشینی عەرەبی ڕادەگەیەنێت، ئەمەش بەراورد بە ڕۆژانی پێشوو بە ژمارەیەكی كەمتر دادەنرێت.\nئەمڕۆ چوار شەممە، وەزارەتی تەندروستی سعودیە لە بەیاننامەیەكدا ڕایگەیاند”لەماوەی 24 كاتژمێری ڕابردوودا 1859 حاڵەتی توشبوونی نوێ بە ڤایرۆسی كۆرۆنا (كۆڤید-19) تۆماركرا”، ئەمەش بە ژمارەیەكی كەمتری توشبوون بە ڤایرۆسی كۆرۆنا بەراورد بە ڕۆژانی پێشوو لە وڵاتەكەدا دادەنرێت.\nبەپێی ئامارەكانی وەزارەتی تەندروستی سعودیە، ڕێژەی تووشبوون بە ڤایرۆسی كۆرۆنا لە وڵاتەكەدا ڕوو لە كەمبوونەوەیە و لە مانگی ئایاری ڕابردوودا ئەم ژمارەیەی لەمڕۆدا تۆماركرا، بە نزمترین ڕێژەی تووشبوون دادەنرێت.\nوەزارەتی تەندروستی سعودیە دەڵێت”لەماوەی 24 كاتژمێری ڕابردوو 27 حاڵەتی گیانلەدەستدان تۆماركرا بەهۆی ڤایرۆسەكەوە، ئەمەش بەراورد بەڕۆژی پێشوو كە 29 كەس بوو، هەندێك دابەزینی بەخۆوە بینیوە، بەمەش كۆی گشتی ژمارەی ئەوانەی بەهۆی كۆرۆناوە لە سعودیەوە گیانیانلەدەستداوە گەیشتە 2816 كەس، لەئێستاشدا كۆی گشتی ئەوانەی لە سعودیە دووچاری ڤایرۆسی كۆرۆنا بوون، بۆ 272590 حاڵەت بەرزبۆتەوە”.\nهەر بەپێی بەیاننامەكەی وەزارەتی تەندروستی سعودیە، لەماوەی 24 كاتژمێری ڕابردوودا، 2945 كەس نەخۆشییەكەیان پەڕاندووە و چاكبوونەتەوە، بەمەش كۆی گشتی ژمارەی ئەوانەی چاكبوونەتەوە، گەیشتە 228569 كەس.


محەمەد عەلاوی: بەهای 100 دۆلار دەگاتە 300 هەزار دینار\nئابووری 25/10/2021 - 14:21 هەرمان خالید\nسیاسەتمەدارێکی عێراقی لە وتارێکدا باس لە بەرزکردنەوەی بەهای دۆلارێک بۆ سێ هەزار دیناری عێراقی، دەکات.\nمیدیا عێراقییەکان ناوەڕۆکی وتارێکی محەمەد عەللاوی، سیاسەتمەداری وڵاتەکەیان بڵاو کردووەتەوە کە تێیدا باس لەوە دەکات، بارودۆخی عێراق وەک کەسێکی نەخۆشە، کە لە جیاتی چوونە دکتۆر، دەچێت تەلەڤزیۆنە تێکچووەکەی چاک دەکاتەوە.\nمحەمەد عەللاوی پێی وایە سیاسەتمەدار و دەسەڵاتدارانی عێراق لە دۆڵێکن و هاووڵاتیان لە دۆڵێکی دیکە، ”دەسەڵاتداران بەهۆی بەرژەوەندییە تایبەتییەکانیان گرنگیی بە داواکاریی هاووڵاتیان نادەن“.\nئەو ساسەتمەدارە هۆشداریی داوە لەوەی لە ساڵی 2025 دوو ملیۆن گەنجی دیکەی وڵات پێڕادەگەن و داهاتی نەوت بەشی خەڵک ناکات، بۆیە حکوومەت لەڕێی بەرزکردنەوەی بەهای دۆلار بۆ سێ هەزار دینار، هەوڵی بەدەستهێنانی داهات بۆ پێدانی مووچە دەدات.\nمحەمەد عەللاوی جەختی لەوە کردەوە، کە حکوومەتی عێراق ناچار نەبوو بەهای دۆلار بۆ هەزار و 500 دینار بەرز بکاتەوە، ”حکوومەت دەیتوانی داهاتی جێگرەوە بۆ داهاتی نەوت بدۆزێتەوە“ و ئەگەریش هەر گوێ بە دۆزینەوەی داهاتی جێگرەوەی داهاتی نەوت نەدات، ناچار دەبێت بەهای دۆلار بۆ سێ هەزار دینار بەرز بکاتەوە، ”ئەمە زمانی ژمارەکانە و هەڵە قبووڵ ناکات“.\nئەو سیاسەتمەدار ئاماژەی بەوەش کردووە، لە ئەگەری بەرزکردنەوەی بەهای دۆلار بۆ سێ هەزار دینار، زیاتر لە 90%ـی هاووڵاتیانی عێراق دەکەونە ژێر هێڵی هەژارییەوە و ”بەداخەوەش“ دەسەڵاتدارای عێراق هیچ بیر لەو مەترسییانە ناکەنەوە و ”بەردەوامن لە دزینی سەدان ملیۆن دۆلاری میللەت“.\nرۆژی 20-12-2020، بانکی ناوەندیی عێراق بۆ تێپەڕاندنی قەیرانی دارایی، بڕیاری دابەزاندنی بەهای دیناری وڵاتەکەی دا و بەهای 100 دۆلاری ئەمریکی لە 122 هەزارەوە گەیاندە 147 هەزار دینار.


ئەم قسانە بە پلاسخارت بڵێن\nماوەیەکە جینین پلاسخارت نوێنەری نەتەوە یەکگرتووەکان لەعێراق مانۆری سەردان و دانیشتن و گفتوگۆکانی لەگەڵ حزبە کوردییەکان و سەرکردەکانیاندا دەستپێکردووە، گوایە بۆ دوو مەبەستە، یەکەم مەترسی لەسەر هەرێم هەیە، دووەم جەختکردنەوە لە ئەنجامدانی پرۆسەی هەڵبژاردن.\nدەبێت و پێویستە سەرکردەی ئەو حزبانەی دەرەوەی یەکێتی و پارتی چەند حەقیقەتێک بەو خاتونە بگەیەنن و جەریئانە و زیرەکانە پەردە لەسەر زۆر زانیاری و بابەت هەڵماڵن کە پێشتر دو حزبە قۆرخکارەکە ئەنجامیانداوە و بەردەوامن لەسەری.\nیەکێک لەو زانیاری و بابەتانە ئەوەیە بە پلاسخارت بگەیەنرێت کە هەڵبژاردن ئێستا بکرێت یان دوو ساڵی تر، هیچ لەدۆخەکە ناگۆڕێت و هەر ئەو دوو حزبە زۆرینە دەبن، بە دو رێگا (یەکەم ساختەکاری و فێڵی یاسای هەڵبژاردن و داتای ناڕاستی دەنگدەران و مردووان، دووەم هێزی سەربازیی و ئەمنیی و بەکارهێنانیان لەپێش و کاتی پرۆسەکەدا)، کەواتا ئەنجامدانی هەڵبژاردن لەهەرێمی کوردستان تەنها و تەنها نوێبوونەوەی بەردەوامیی دو حزبەکەیە لەحوکمڕانیدا و هیچ لەدۆخەکە ناگۆڕێت و دوای پرۆسەکەش دیسانەوە بەردەوام ئەبن لە گەندەڵیی و حزبایەتیی نێو سەربازیی و قۆرخکاریی.\nبەڵام پرسیارەکە ئەوەیە، ئایا سەرکردەکانی دەرەوەی دوو حزبەکە دەتوانن ئەو بابەتانە بگەیەنن بەنوێنەرەکەی یو ئێن؟.


ئەحمەد حاجی ڕەشید: تەوافوق هەیە لە نێوان عەبادی و بارزانی - SAHAR KURDISH (Sorani)\nAug 10, 2018 07:23 Asia/Tehran\nئەحمەد حاجی ڕەشید ئەندام پەڕلەمانی خولی سێهەمی ئەنجومەنی نوێنەرانی عێراق بڕوای وایە تەوافوقێک لە نێوان حەیدەر عەبادی و نێچیرڤان بارزانی هەیە و لەو بارەیەوە دەڵێ: نێچیرڤان بارزانی بە مەبەستی پشتگیری کردنی عەبادی بۆ وەرگرتنەوەی پۆستی سەرۆک وەزیرانی سەردانی بەغدای کردووە.\nدانوستان لە سەر پێکهێنانی حکوومەتی نوێی بەغدا پاش هەڵبژاردنەکەی 12ی مانگی مەی ئێستاش بەردەوامە و کۆتلە گەورە و بچووکەکان عێراق سەرقاڵی دیدار و ڕاگۆڕینەوەن و ڕۆژانە هەواڵ و ڕاپۆرتی دژبەیەک لەو بارەیەوە بڵاو دەبێتەوە.\nهەر لەم ئاراستەیەدا نێچیرڤان بارزانی سەرۆکی حکوومەتی هەرێمی کوردستان و جێگری یەکەمی پارتی سەردانێکی چاوەڕوان نەکراوی بۆ بەغدا کرد و لەگەڵ حەیدەر عەبادی کۆ بوویەوە و ئەو سەردانە چاوەڕواننەکراوە بارزانی سەرنجی ڕۆژنامەوانانی ڕاکێشا.\nئەحمەد حاجی ڕەشید ئەندامی کۆمەڵی ئیسلامیی کوردستان لە پەڕلەمانی عێراق لەبارەی ئەنجامی گفتوگۆکان بۆ پێکهێنانی حکوومەت بە هەواڵنێری کوردپرێسی وتووە تا ئێستا لایەنەکان چاوەڕێی ئەنجامی هەڵبژاردن دەکەن لە بەر ئەوەی تا ئێستا دەرەنجامەکانی هەڵبژاردنی پەڕلەمانی عێراق یەکلا نەبوونەتەوە و ئێمەش خەریکی دانوستانین و لە لایەکی دیکەشەوە تا ئێستا کۆتەلەی یەکەم دروست نەبووە و لایەنەکان ئاستی داخوازەکانیان گەلێک بەرزە.\nئەو ئەندام پەڕلەمانی کۆمەڵی ئیسلامی لە وەڵامی ئەو پرسیارەدا کە پێشبینی دەکەن پێکهێنانی حکوومەت لە بەغدا چەند بخایەنێت وتی: پێشبینی دەکەم حکوومەتی نەجاتی وەتەنی پێکبهێنرێت بۆ ماوەی 6 مانگ تا یەک ساڵ و دووبارە هەڵبژاردن بکرێتەوە چوونکە ئەم ئەنجامانە تا ئێستا جێگای قبووڵ نییە و نەیتوانیوە لایەنەکان ڕازی بکات.


به‌ره‌و نووسینه‌وه‌ی میژووی زانایانی ده‌ڤه‌ری شه‌قڵاوه له رێگای ده‌ستخه‌ته‌كانیانه‌وه\nچوار شەممە, 24 ئاب 2011 12:46\nمه‌لا مسته‌فا ئیبراهیم باباجیجكی(هه‌ریری)\nخوێنه‌ری به‌رێز: ئه‌مه‌ی ده‌یخوێنیته‌وه به‌شێكه و هه‌وڵێكه بۆ نووسینه‌وه‌ی مێژووی زانایانی شه‌قڵاوه, به واتایه‌كی تر مێژووی خۆشناوه‌تی و سنووری قه‌زای شه‌قڵاوه له بواری رۆشنبیری و مه‌عریفییه‌وه له خۆده‌گرێت, له‌و روانگه‌وه به‌شی زانایان به‌شێكی گرنگه‌و تا ئێستا فه‌رامۆش كراوه‌و مێژووه‌كه‌ی نه‌نووسراوه‌ته‌وه, ئه‌مه هه‌وڵێكه تا به هاوكاری ئێوه‌و هه‌موو رۆشنبیران بتوانین زاناو رۆشنبیره‌كانی كۆنی ئه‌و ناوچه‌یه بناسێنین و به‌رهه‌مه‌كانیان زیندوو بكه‌ینه‌وه.\nئه‌م زانا كورده خه‌ڵكی گوندی باباجیجكی سنوووری ناحیه‌ی هه‌ریری قه‌زای شه‌قڵاوه‌یه, به‌ڵام تا ئێستا ساڵی له‌دایك بوون و مردنی نازانین, ئه‌وه‌ی ده‌رباره‌ی ده‌زانین ته‌نیا ئه‌وه‌یه ئه‌م مه‌لایه كورده چه‌ند كتێب و ده‌ستنووسی زانایانی كۆكردۆته‌وه‌و به خه‌تی خۆی دوباره نوسیویه‌ته‌وه و شوێنی نووسینه‌كه‌شی له‌ناوچه‌ی سنه‌و ساوچبلاغ بوو. دیاره ئه‌وسا ناوبراو له‌وێ مه‌لا یان فه‌قێ بووه.\nئه‌م ده‌ستنووسانه له (دار التربیه الاسلامیه) له به‌غدا پارێزراون و به‌نده له پێرستی ئه‌و ده‌ستنووسانه‌وه كه له گۆڤاری (المورد) له‌لایه‌ن دكتۆر عماد عبدالسلام ره‌ئوفه‌وه نووسراونه‌ته‌وه هه‌لم هێنجاون و له‌به‌ر باروودۆخی ئێستای به‌غدا كه نازانرێ ئه‌م ده‌ستنووسخانه‌یه له مێژووی هه‌شتاكان كه ئه‌مه‌ی تێدا كۆكراوه‌ته‌وه, ماوه یان نا.\nبه هه‌ر حاڵ له نێو گه‌ڕانێكی زۆر له رێی ناسینی ناوونیشانی كتێبه‌كان و ئه‌و خه‌تخۆشانه‌ی كه ده‌ستنووسه‌كانسان نووسیوه‌ته‌وه گه‌ڕام و ناوی ئه‌م مه‌لایه‌ی باباجیجكم به‌رچاو كه‌وت و هه‌موویانم وه‌ك خۆی چۆن نووسراونه‌ته‌وه پاراستن و تۆمارم كردن.\nناوی ته‌واوی مه‌لا مسته‌فا كوری حاجی ئیبراهیمه و له‌مه‌دا ده‌رده‌كه‌وێت، كه له ساڵی 1240ی كۆچی, واته نزیكه‌ی دوو سه‌ت ساڵ پێش ئێستا ناوبراو له شاری سنه بووه‌و له ساڵێ 1242ی كۆچی له ناوچه‌ی (ساوجبلاغ- مهاباد) بووه‌و له مه‌دره‌سه‌ی (السوق) له خزمه‌تی مه‌ولانا (مه‌لا محه‌مه‌دی موئه‌زین) خه‌ریكی نووسینه‌وه‌ی ئه‌م كتێبانه بووه:\n1-رساله علم الوچع: دانه‌ره‌كه‌ی عصام الدین ابراهیم بن محمد بن عربشاه الاسفرائی (945كۆچی مردووه) بووه و له ژێره‌وه‌ی نووسراوه (نسخه بخگ معتاد , كتبها مصگفی بن الحاج ابراهیم الحریری الباباجیجكی, فی منگقه ساوجبلاغ فی مدرسه السوق فی خدمه مولانا محی السنه والدین ملا محمد بن المۆژن فی شهر شعبان سنه 1242هجریه)\nئه‌م ده‌ستنووسه 59 لاپه‌ره‌یه‌و هه‌ر لاپه‌ره‌ی 13 دێره.\n2- شرح التهژیب، دانه‌ره‌كه‌ی جلال الدین محمد بن اسعد الصدیقی الروانی (توفی 918ه) ئه‌م كتێبه شه‌رحی كتێبی (تهژیب المنگق والكلام)ی مسعود بن عمر التفتازانی (توفی 792ه)یه, به هه‌مان شێوه نووسراوه (كتبها مصگفی الحریری الباباجیجكی ابن حاجی ابراهیم) له مێژووی 29ی ره‌مه‌زانی 1240ی كۆچی له شاری سنه له نوسینه‌وه‌ی بۆته‌وه, ده‌ستنووسه‌كه 112ب-171 لاپه‌ره‌یه‌و هه‌ر لاپه‌ره‌یه‌ك 13 دێره.\n3-مصابیح السنه, دانه‌ره‌كه‌ی حسین بن مسعود الغراْ البغوی (توفی 516ه) فی مساله (رد السلام) و (نڤم السلسله النقشبندیه) كه تێیدا باس له ناودارو زاناكانی شافیعی ده‌كات.\nئه‌مه‌ش وای لێ نووسراوه:\nجمعها وكتبها مصگفی بن حاج ابراهیم الحریری الباباجیجكی فی شهر شوال سنه 1240 فی بلده سنندج\nژماره‌ی لاپه‌ره‌كانی 172 لاپه‌ره‌یه.\nئه‌م كورته‌یه‌ك بوو له كارو به‌رهه‌می ئه‌م زانایه‌ی كوردی به ئه‌سل خه‌لكی ده‌ڤه‌ری شه‌قلاوه. به هیوای ئه‌وه‌ین بتوانین له داهاتوودا ژیان و كارو به‌رهه‌می زاناكانی تریش كۆبكه‌ینه‌وه‌و به هه‌موویان به‌رهه‌می بوژاندنه‌وه‌ی مێژووی زانایانی شه‌قڵاوه ته‌واو بكه‌ین.\nنامیلکە شیعری " هەناسە " ی هەوار ئەحەی شاعیر\nهەناسە نامیلکە شیعری " هەوار ئەحە " پێکهاتووە لە چەند هۆنراوەیەک کە دەربڕی هەناسەی خودی خۆیەتی و لە...\nپه‌رتوکی (شیعریه‌تی ده‌قی چیرۆکی کوردی )\n(شیعریه‌تی ده‌قی چیرۆکی کوردی ) لێکۆلینه‌وه‌ییه‌کی شێوازگه‌ری پراکتیکیه ، ناوونیشان ئه‌م...\nپه‌رتوکی شاعیرانی شه‌قلاوه\nبه‌رێزان بۆ ئه‌مجاره ئه‌م په‌رتوکه‌مان بۆ ئاماده‌کردون که له‌لایه‌ن نوسه‌رو شاعیر کاکه (هۆشه‌نگ...


ڕای گشتیی عێراق لە ململانێی نێوان ئەمریكا و ئێراندا\nمنقذ داغر , , سیاسەت\nڕۆژی چوارشەممە 24-7-2019 ئەنستیتۆی توێژینەوە و گەشەپێدان -كوردستان IRDK، سەمینارێكی لەبارەی هەڵوێست و هەڵسوكەوتی نوێی ئەمریكا بەرانبەر كۆماری ئیسلامیی ئێران، بۆ بەرپرسی پەیمانگای گالۆپ بۆ ڕاپرسی لە عێراق (د.منقذ داغر) بەست.\nداغر لەسەرەتای سەمیناردا ڕوونیكردەوە: لەدوای ساڵی 2003ەوە پەیمانگاكەیان سەدان ڕاپرسی و توێژینەوەی لەسەر بارودۆخی سیاسیی عێراق لە هەموو ناوچەكانی ئەو وڵاتەدا ئەنجامداوە. لە سەمینارەكەشدا جەخت لەسەر ڕای گشتیی خەڵكی عێراق بەرانبەر هەریەك لە ئەمریكا و ئێران كرایەوە.\nتا دێت ململانێی سیاسی و سەربازی لە ئاستی قەیرانی نێودەوڵەتیدا لە نێوان ئەمریكا و ئێراندا بەهێزتر دەبێت. عێراق وەكو جوگرافیایەكی گرنگ لەنێو ئەو ململانێیەدا دەشێت ببێتە گۆڕەپانێكی گرنگ و بەكارهێنراو لەو ململانێ سەربازی و سیاسییەدا.\nداغر پێیوایە لە دوو ساڵی رابڕدوودا ڕای گشتیی عێراقی چەند گۆڕانكارییەكی تێدا ڕووداوە، كە ڕەنگدانەوەی هەبووە بەسەر كەتوار (واقع)ی سیاسییەوە. ئەم ڕایە گشتییە دابەشبووە بەسەر سێ پێكهاتەدا وەك شیعە و سوننە و كورد، هەرسێ پێكهاتەكەش جگە لە هاوڕاییان بەرانبەر گەندەڵی و ئاستی خزمەتگوزارییەكان، لەبەرانبەر باس و دۆزە سیاسییەكانی دیكەی عێراق هاوڕا نین و لێكجوودان.\nلەدوای ئازادكردنی ناوچەكانی ژێر دەستی ڕێكخراوی تیرۆریستیی داعش، سێ گۆڕانكاری لە ڕای گشتیدا هەستی پێدەكرێت: یەكەم، تاكو ساڵی 2017 سوننەكان هەستیان بە ستەم دەكرد، بەڵام لەو ساڵەوە هەستی گشتیی سوننەكان بەرەو گەشبینی و هیوا ڕۆیشتووە، ئەوەش بۆ ئەو دیاردە دەروونییە دەگەڕێتەوە كە بەهۆی هەڵگرتنی گەمارۆ و فشارەكانی داعشەوە لەسەر ناوچە سوننەكان درووستبووە. دووەمیان ئەوەیە كە زۆربەی ئەوانەی لە عێراقدا لە حكومەت و سەرۆكوەزیران نیگەران و دڕدۆنگن، ئەوانەن كە لە پێكهاتەی شیعەن. واتا شیعەكان زیاتر ناڕازین بەرانبەر بە كردەی سیاسی و ئیدارەدانی وڵات. لەبەرانبەردا كورد لەو كاتەوە زیاتر پشتیوانی سەرۆكوەزیران و حكومەتی عێراقە. سێیەمیان ئەوەیە لەسەر ئاستی هاوپشتی و نزیكبوونەوە لە هێزەكانی دەرەوە گۆڕانكاری ڕوویداوە بەرانبەر بە ئەمریكا و ئێران. جگە لەوانەش لە پانتایی ڕاپرسییەكاندا خودی جیاوازییەكان لە نێوان ناوچە جیاوازەكانی نێو یەك گرووپی ئەتنی و ئاینی زۆرترن لە هەندێ ناوچەی گروپی ئەتنی و ئاینییە جیاوازەكان.\nبەپێی ڕاپرسییەكان بە رێژەی %80ی عێراقییەكان پێیانوایە هەڵوێستی عێراق ڕووە و ململانێی ئەمریكا و ئێران هەڵەیە، لە بەرانبەردا %19 پێیانوایە سیاسەتی عێراق لەو ململانێیەدا درووستە. ئەوانەی كە لەو سیاسەتە ناڕازیشن زۆربەیان شیعەكانن، لە كاتێكدا پێشتر شیعەكان پێیانوابوو عێراق لەسەر ڕێگەی ڕاستە.\nلە ساڵی 2006دا زۆربەی شیعەكان بە رێژەی %75 پێیانوابوو ئێران هاوبەشی ڕاستەقینەی عێراقە، بەڵام ئەم ڕێژەیە ئێستا زۆر دابەزیوە. زۆربەی شیعەكان ئێستا لەبەرانبەر ئێران نیگەرانن. بەڵام هێشتا ئێرانیان پێ باشترە لە ئەمریكا، لە بەرانبەردا كورد و سوننەكان ڕۆڵی ئەمریكا زیاتر بە ئەرێنی دەزانن لە عێراقدا.\nلە بەشێكی دیكەی سەمینارەكەدا هەڵوێستی ڕِای گشتیی عێراقی بەرانبەر بە حەشدی شەعبی ڕوونكرایەوە، كە تێیدا بەپێی ڕاپرسییەكان سێ بەشی شیعەكان دژی فەیلەقی قودس و حەشدی شەعبین لە عێراقدا. ئەوە جگە لە ناڕازیبوونی كورد و سوونە كە بە ڕێژەیەكی زۆر بەرزترە.\nباسی قەیرانی نێوان ئەمریكا و ئێران بەشێكی دیكەی سەمینارەكە بوو. بەرپرسی دەزگای ڕاپرسیی گالۆپ پێیوایە ئێران بۆ دانووستان لەسەر هەموو پرۆژە موشەكی و ناوكییەكانی مل دەدات، بەڵام كە دانووستان ناكات بەو هۆیەوەیە ئەمریكا چەندین خاڵی بۆ دیاریكردووە، گرنگترینیان سنوورداركردنی هەژموون و چالاكییەكانییەتی لە ناوچەكەدا، بێگومان ئێران بەوە ڕازی نیە. ئێران ناتوانێت دەست لە هەژموونی خۆی بە ئامرازی (نەرمە هێز) بەربدات. چونكە ئەم لایەنەی هێز بەلای ئێرانەوە زۆر گرنگ و كار لەسەركراوە، كە شیعەگەری پایەیەكی سەرەكییەتی.\nهەروەها جگە لە باسی ململانێی نێوان ئەمریكا و ئێران لە مێژوو و ئێستادا، لە بەشی دووەمی سەمیناردا نووسەر و ئەكادیمی و پسپۆرانی زانستە سیاسییەكان، قسە و تێبینی و زیادكردنی ڕای خۆیان خستە بەر دیدەی توێژەر و ئامادەبووان.


مەنووچێهر جیهانی ـ «سه‌یدسادق مووسه‌وی» ده‌بیرو به‌رپرسی سیو شه‌شه‌مین خولی فێستیڤاڵی نێودەوڵەتی کورته‌فیلمی تاران وتی: سیو شه‌شه‌مین خولی فێستیڤاڵی نێودەوڵەتی کورته‌فیلمی تاران، به‌نمایشکردنی (140) فیلم له‌ده‌رهێنه‌رانی (25) وڵاتی جیهان له‌تاران به‌ڕێوه‌ده‌چێت.\nبەپێی راپۆڕتی لیژنەی راگەیاندنی گشتیی سیو شه‌شه‌مین خولی فێستیڤاڵی نێودەوڵەتی کورته‌فیلمی تاران، کۆنگره‌ی رۆژنامه‌وانی سیو شه‌شه‌مین خولی فێستیڤاڵی نێودەوڵەتی کورته‌فیلمی تاران، به‌ئاماده‌بوونی «سه‌ید سادق مووسه‌وی» ده‌بیرو به‌رپرسی فێستیڤاڵ، «ئارش عه‌باسی» به‌ڕێوه‌به‌ری په‌یوه‌ندییه‌کان و راگه‌یاندن و راوێژکاری ده‌بیری فێستیڤاڵ و چالاکانی راگه‌یاندن له‌هۆڵی رێکخراوی کاروباری سینه‌مایی له‌وه‌زاره‌تی فه‌رهه‌نگ و ئیرشادی ئیسلامی له‌شاری تاران به‌ڕێوه‌چوو.\n«سه‌ید سادق مووسه‌وی» ده‌بیرو به‌رپرسی سیو شه‌شه‌مین خولی فێستیڤاڵی نێودەوڵەتی کورته‌فیلمی تاران له‌سه‌ره‌تای ئه‌م کۆنگره‌ی رۆژنامه‌وانییه‌دا وتی: سه‌ره‌تا له‌هه‌موو راگه‌یاندنه‌کان له‌به‌ر ئه‌و هه‌موو زه‌حمه‌ته‌ی که بۆ کورته‌فیلم ده‌یکێشن، سوپاسیان ده‌که‌م. سیو شه‌شه‌مین خولی فێستیڤاڵی نێودەوڵەتی کورته‌فیلمی تاران؛ به‌مه‌به‌ستی ناسین و ناساندنی باشترین به‌رهه‌مه‌کانی کورته‌فیلم له‌سه‌ر ئاستی نه‌ته‌وه‌یی و نێودەوڵەتیداو هه‌روه‌ها دروستکردنی رکابه‌رییه‌کی سازێنه‌ر له‌نێوان فیلمسازان و به‌نمایشکردنی (140) فیلم له‌ده‌رهێنه‌رانی (25) وڵاتی جیهان له‌وانه؛ ئیسپانیا، فه‌ره‌نسا، ئه‌ڵمانیا، ئه‌مریکا، روسیا، کۆماری چیک، سویسرا، هۆڵه‌ندا، چین، که‌نه‌دا، ئیتاڵیا، فینله‌ندا، پۆڵه‌ندا، بولگاریا، پۆرتوگال، هیندستان، به‌لژیک، نیپاڵ، ئیسلۆوێنی، سه‌نگاپوور، ژاپۆن، پرۆ، لیتوانی، تورکیا، لۆکسامبۆرگ، کرۆواسی، سێربستان، ماڵتاو هه‌روه‌ها به‌ئاماده‌بوونی ناوبژیوانانێک له‌وڵاتانی جۆراوجۆری جیهان له‌وانه؛ نیوزله‌ند، هیندستان، پۆرتوگال، به‌لژیک و ئێران له‌چه‌ندین به‌شی رکابه‌ری نه‌ته‌وه‌یی و نێودەوڵەتی پێکهاتوو له‌کورته فیلمه‌کانی چیرۆکی، به‌ڵگه‌فیلم، ئه‌زموونی و ئه‌نیمه‌یشێن و به‌ڕێوه‌بردنی کۆڕو کۆبوونه‌وه‌کانی پیشه‌یی و پسپۆڕانه‌و زانستی و کارگه‌و وۆرکشۆپه‌کانی فێرکاریی سینه‌مایی له‌ڕۆژانی (18 تا 24)ی مانگی خه‌زه‌ڵوه‌ری (1398)ی هه‌تاوی رێکه‌وتی (9 تا 15)ی نۆڤه‌مبەری (2019)ی زایینی له‌په‌ردیسی سینه‌مایی میلله‌ت له‌شاری تاران به‌ڕێوه‌ده‌چێت.\nفێستیڤاڵی نێودەوڵەتی کورته فیلمی تاران بێگومان گرنگترین فێستیڤاڵی رۆژئاوای ئاسیایه\nموسه‌وی هه‌روه‌ها وتی: ئه‌م فێستیڤاڵه بێگومان گرنگترین فێستیڤاڵی رۆژئاوای ئاسیایه‌و له‌ڕاستیدا میراتی نه‌ته‌وه‌یی ئێمه‌یه. یه‌که‌م له‌به‌رئه‌وه‌ی که‌پێشینه‌یه‌کی (36) ساڵه‌ی هه‌یه، له‌حاڵێکدا که (80) له‌سه‌دی فێستیڤاڵه‌کانی جیهان پێشینه‌ی که‌متر له (10) ساڵیان هه‌یه. دووهه‌م ئه‌وه‌ی که‌ژماره‌ی ئه‌و به‌رهه‌مه نێردراوانه‌ی که له‌م ساڵانه‌دا به‌نووسینگه‌ی فێستیڤاڵه‌که گه‌یشتووه، ئه‌م بابه‌ته پشتڕاست ده‌کاته‌وه‌و سێهه‌م ئه‌وه‌ی که‌ئاستی میوانه‌کانی نێوده‌وڵه‌تیی ئێمه‌و هه‌روه‌ها خه‌ڵاته‌کانی نه‌غدی که له‌م فێستیڤاڵه بوونی هه‌یه، نیشانده‌ری گرنگیی ئه‌م فێستیڤاڵه‌یه.\nنمایشکردنی (50) فیلم له‌به‌شی نێودەوڵەتی فێستیڤاڵ له‌ده‌رهێنه‌رانی (25) وڵاتی جیهان\nده‌بیرو به‌رپرسی سیو شه‌شه‌مین خولی فێستیڤاڵی نێودەوڵەتی کورته‌فیلمی تاران له‌درێژه‌ی قسه‌کانیدا وتی: ئه‌مساڵ به‌هۆی ئه‌و بارودۆخه ئابوورییه‌ی ئێستا که له‌وڵاتی ئێمه‌دا هه‌یه، که‌مبوونه‌وه‌ی (50) له‌سه‌دی بوودجه‌مان هه‌بووه. پاره‌و بوودجه‌ی ئێمه له‌م کاته‌ی ئێستادا له‌لایه‌ن رێکخراوی سینه‌مایی (دوو) میلیار تمه‌نه، به‌ڵام به‌پاڵپشتیی شاره‌داری تاران بڕیاروایه، به‌شێک له‌م تێچووانه دابینبکرێت. به‌م بارودۆخه، چه‌ندین میوانمان له‌وڵاتانی جۆراوجۆر وه‌کو نیوزله‌ند، فه‌ره‌نسا، پۆرتوگال، هیند، تورکیا، ئه‌ڵمانیاو...هتد ده‌بێت. چه‌ندین کۆڕو کۆبوونه‌وه‌و کارگه‌ی فێرکاری له‌لایه‌ن میوانانی بیانی به‌شێوه‌ی بێبه‌رامبه‌ر به‌ڕێوه‌ده‌چێت. هه‌روه‌ها له‌به‌شی کێبڕکێدا به‌گشتی (110) وڵات به‌رهه‌مه‌کانی خۆیان ناردووه که له‌مانگی ره‌شه‌مه، رێکه‌وتی مارسی ساڵی پار قۆناغی دووباره بینینه‌وه‌ی ئه‌م فیلمانه ده‌ستیپێکردو له‌کۆتاییدا (50) فیلم له (25) وڵات له‌م فێستیڤاڵه‌دا ئاماده ده‌بن.\nنمایشکردنی (90) فیلم له‌ده‌رهێنه‌رانی ئێرانی له‌به‌شی نه‌ته‌وه‌یی فێستیڤاڵ\nمووسه‌وی رایگه‌یاند: له‌به‌شی نه‌ته‌وه‌ییدا (1648) به‌رهه‌م بۆ نووسینگه‌ی فێستیڤاڵ نێردراو که‌متر له (10) له‌سه‌د، واته (140) به‌رهه‌م له‌فێستیڤاڵه‌که وه‌رگیراوه. له‌به‌شی چیرۆکیدا (1021) فیلممان هه‌بوو که‌ده‌سته‌ی هه‌ڵبژاردن ده‌بوایه له‌ماوه‌ی دوو مانگدا ئه‌م رێژه فیلمه ببینێت که‌یه‌کجار کارێکی سه‌خته. بۆ یه‌که‌مین جار (10) که‌س وه‌کو ده‌سته‌ی هه‌ڵبژاردن دیاریکران که له‌چوارچێوه‌ی دوو گروپی پێنج که‌سیدا هه‌ر کامه (100) فیلمیان به‌ئێمه ناساند. له‌قۆناغی دواتردا، ده‌سته‌ی هه‌ڵبژاردن (200) فیلمیان سه‌رله‌نوێ بینییه‌وه‌و له‌کۆتاییدا (67) فیلمی چیرۆکیمان هه‌ڵبژارد. هه‌ڵبه‌ت رێژه‌ی ئه‌ندامانی ده‌سته‌کانی هه‌ڵبژاردنی ئه‌نیمه‌یشێن، ئه‌زموونی و به‌ڵگه‌فیلم که‌متر بوون.\nده‌بیری فێستیڤاڵی جه‌ختی کرده‌وه: هه‌روه‌کو ده‌زانن ئه‌مساڵ بۆ یه‌که‌مین جار، بلیت فرۆشیمان هه‌یه. هه‌ڵبه‌ت نرخێکی گونجاوی بۆ له‌به‌رچاو گیراوه‌و چه‌ندین داشکاندنی بۆ له‌به‌رچاو گیراوه، به‌م حاڵه‌شه‌وه یه‌کجار له‌لایه‌ن دۆستانه‌وه ره‌خنه‌ی لێگیراوه. به‌م پێیه باشترین ده‌رگایه‌ک که‌ده‌مانتوانی دابینبکه‌ین ماڵپه‌ڕی «سینه‌ما تیکێت» بوو. ئه‌م کاره بۆ ئێمه تێچووشی هه‌بوو، به‌ڵام له‌م رێگایه‌وه، بۆ یه‌که‌مین جار هه‌موو فیلمه‌کانی فێستیڤاڵ، پۆسته‌رو تیزێرو به‌شه‌کانی دیکه له‌سه‌ر سایت بوونیان هه‌یه.\nنمایشکردنی فیلم واته چوونه ناو چه‌رخه‌ی به‌ئابووری بوون\n«ئارش عه‌باسی» به‌ڕێوه‌به‌ری په‌یوه‌ندییه‌کان و راگه‌یاندن و راوێژکاری ده‌بیری سیو شه‌شه‌مین خولی فێستیڤاڵی نێودەوڵەتی کورته‌فیلمی تاران له‌درێژه‌ی ئه‌م کۆنگره‌یه‌دا وتی: نمایشکردن پێناسه‌یه‌کی هه‌یه که‌واته چوونه ناو چه‌رخه‌ی به‌ئابووری بوون و بێجگه له‌مه پێناسه‌یه‌کی دیکه‌ی نیه. نمایشکردن واته ئه‌وه‌ی که‌ئێوه شتێک بۆ به‌رده‌نگ ئاراسته‌بکه‌ن و پاره‌ی لێوه‌ربگرن و بۆ هاندانی ئه‌و ده‌بێ کارگه‌لێک بکه‌ن که‌ئه‌و بۆ بینینی فیلمه‌که‌ی ئێوه دابنیشێت، هه‌ر به‌م هۆیه، به‌بۆچوونی من کورته‌فیلم نابێ بچێته ناو چه‌رخه‌ی نمایشکردنه‌وه. ته‌نانه‌ت شانۆ بۆ هه‌مووان نییه، به‌ڵکو بۆ که‌سانی تایبه‌ته.\nبه‌شی رکابه‌ریی «کتێب و سینه‌ما»\nعه‌باسی له‌به‌شێکی دیکه‌ی قسه‌کانیدا وتی: ئه‌مساڵ پێنجه‌مین ساڵێکه که له‌گه‌ڵ ماڵی کتێب هاوکاریمان هه‌بووه. له‌م هاوکارییه‌دا به‌رنامه‌گه‌لێکی جۆراوجۆر پێشبینی کراوه که‌بریتین له‌کێبڕکیی «کورته چیرۆک بۆ ئیقتباس»، چاپ و بڵاو کردنه‌وه‌ی چه‌ندین کتێبی نوێ و به‌شی رکابه‌ریی «کتێب و سینه‌ما». ئه‌مساڵ (302) به‌رهه‌م بۆ به‌شداریی له‌م به‌شه داواکارییان هه‌بووه که‌بریتییه له (11) به‌رهه‌می چیرۆکی، پێنج به‌ڵگه‌فیلم، دوو فیلمی ئه‌زموونی و شەش به‌رهه‌می ئه‌نیمه‌یشێن. له‌به‌شی کێبڕ‌کێی کورته‌چیرۆک بۆ ئیقتباس، (650) کورته چیرۆک بۆ ئه‌م نێردراوه. ئه‌م بواره یه‌کێکه له‌و رێگایانه‌ی که‌ده‌توانێت کێشه‌ی ده‌قی سینا‌ریۆی فیلم که‌مبکاته‌وه. له‌م به‌شه‌دا به‌سێ به‌رهه‌م خه‌ڵاتی نه‌غدی پێشکه‌شده‌کرێت و بڕیاروایه ئه‌نجومه‌نی سینه‌مای لاوانی ئێران کۆپی رایتی (10) به‌رهه‌م بکڕێته‌وه.\nبه‌ڕێوه‌چوونی فێستیڤاڵ له‌پارێزگا جۆراوجۆره‌کانی ئێران\nده‌بیری سیو شه‌شه‌مین خولی فێستیڤاڵی نێودەوڵەتی کورته‌فیلمی تاران، هه‌روه‌ها رایگه‌یاند: ئه‌مساڵ فێستیڤاڵ له‌پارێزگا جۆراوجۆره‌کانی ئێران، له‌وانه؛ بووشێهر، خۆراسانی باشوور، کرمان، ئه‌رده‌بیل، زه‌نجان، یه‌زد، ئیلام، هۆرموزگان، مازه‌نده‌ران، ئازه‌ربایجانی رۆژهه‌ڵات، قوم و خووزستان به‌شێوه‌ی هاوکات به‌ڕێوه‌ده‌چێت.\nبه‌ڕێوه‌چوونی کۆڕو کۆبوونه‌کانی زانستی و تووێژینه‌وه‌یی «36 ـ 20»\nئه‌وه‌شی راگه‌یاند: وه‌کو ساڵانی رابردوو کۆڕو کۆبوونه‌وه‌کانی زانستی و توێژینه‌وه‌یی له‌ژێر ناونیشانی «36 ـ 20» به‌ڕێوه‌ده‌چێت. ئه‌م کۆڕو کۆبوونه‌وه پسپۆڕانه‌یه له‌ماوه‌ی پێنج رۆژدا، به‌ئاماده‌بوونی ده‌بیری ئه‌و کۆبوونه‌وه‌یه‌و سینه‌ماکاران و کارناسان به‌ڕێوه‌ده‌چن. هه‌روه‌کو ده‌زانن له‌ساڵانی رابردوودا ئه‌م کۆڕو کۆبوونه‌وانه له‌گه‌ڵ پێشوازییه‌کی باش به‌ره‌وڕوو ببوون.\nکۆڕبه‌ندی خوێندنه‌وه‌کانی کورته‌فیلم\n«سه‌ید سادق مووسه‌وی» ده‌بیری سیو شه‌شه‌مین خولی فێستیڤاڵی نێودەوڵەتی کورته‌فیلمی تاران له‌کۆتایی ئه‌م کۆنگره‌ی رۆژنامه‌وانییه‌دا به‌ئاماژه‌دان به‌کۆڕبه‌ندی خوێندنه‌وه‌کانی کورته‌فیلم، وتی: له‌خولی سیو سێهه‌می فێستیڤاڵدا، یه‌که‌مین کۆڕبه‌ندی کورته‌فیلم به‌ڕێوه‌چوو که‌کۆڕێکی باش بوو، خوازیارێکی زۆری هه‌بوو. دووساڵ له‌به‌ڕێوه‌چوونیدا وه‌ستانێک هه‌بوو. به‌ڵام ئه‌مساڵ بۆ دووهه‌مین جار ئه‌م کۆڕبه‌نده به‌ڕێوه‌ده‌به‌ین، به‌ڵام نه‌ک له‌فێستیڤاڵ، له‌به‌رئه‌وه‌ی که له‌وانه‌بوو ئه‌م رووداوه بکه‌وێته په‌ڕاوێزه‌وه. ئه‌م کۆڕبه‌نده له‌مانگی ره‌شه‌مێ، رێکه‌وتی مارسی داهاتوو به‌ڕێوه‌ده‌چێت و ئه‌م رۆژانه‌ش دوایین ده‌رفه‌ت بۆ ناردنی وتارو به‌رهه‌مه‌کانه.


ئێستا نیوز - زانیتان قاسم سلێمانی چی وت؟\nزانیتان قاسم سلێمانی چی وت؟\n2017/10/05 3:24 PM عەلی مەحمود - بیروڕا\nماڵپەڕی ئاوێنە لەبەرواری 27ی سەپتەمبەر هەواڵێكی زۆر مەترسیداری بڵاو كردەوە كە دەبوایە كاردانەوەی زۆر بەرامببەری بكرابایا بەناونیشانی (هه‌ڕه‌شه‌ی مەترسیدارترین كاراكته‌ره‌كانی رۆژهه‌ڵاتی ناوه‌ڕاست پرۆسه‌ی ریفراندۆمی كوردستانی رانه‌گرت), لەبەشێكی هەواڵەكەدا حاجی سلێمانی رازێكی گرنگی مەترسیدار ئاشكرا دەكات ئەویش, هەوڵی داگیركردنەوەی كوردستانە لەلایەن حەشدی شەعبیەوە پێش ئەنجامدانی ریفراندۆم, واتا خۆیان زۆر زوتر بۆ هێرش بۆ سەر كوردستان ئامادەكردووە, وەلێ پەلامارەكانی داعش‌و كێشە ناوخۆییەكانیان دوایانی خستووە, لەراپۆرتە هەواڵیەكەدا هاتووە ((به‌پێی هه‌واڵی ماڵپه‌ڕی “ئه‌لمۆنیتەر”، قاسمی سلێمانی له‌سه‌ردانه‌كه‌یدا به‌كاربه‌ده‌ستانی هه‌رێمی راگه‌یاندوه “تا ئێستا ئێمه هێرشی حه‌شدی شه‌عبیمان بۆ سه‌ر كوردستان راگرتوه، ئه‌گه‌ر ریفراندۆم ئه‌نجامبده‌ن ئیتر له‌مه‌ودوا ئێمه رایناگرین”.ئه‌لمانیتۆر باس له‌وه ده‌كات قاسمی سلێمانی هه‌ڕه‌شه‌ی ئه‌وه‌ی له‌كاربه‌ده‌ستانی هه‌رێم كردوه كه “ته‌نها سه‌یری مه‌نده‌لی بكه‌ن بزانن چی له‌وێ رویدا ئه‌مه سه‌ره‌تای هه‌راكه‌یه”.)).\nوەك دەبینین پێش ئەنجامدانی ریفراندۆمیش لەسەر زاری قاسمی سلێمانی گەورە بڕیاردەرو كۆنترۆڵی حەشدی شەعبی ویستی پەلاماردانی كوردستانی هەبووە بۆ ئەوەی بیگەڕێنێتەوە چوارچێوەی عێراق, خودی حاجی سلێمانی بۆ خۆی ئەزمونی لەو بوارەدا هەیە لەساڵانی 1979 بۆ 1980 لەگوندی رافۆری پارێزگای كرمانەوە زیاتر لە 1500 كیلۆمەتری بڕی بۆ كوردستان تا جیهاد بكات بۆ ئیسلام بەسەركوتكردنی راپەڕینی خەڵكی كوردستان‌و وەك پاسدارێك ئەزمونی خۆی لەبەرەو روبونەوەی چەكدارانەی دوژمنانی ئیسلام لەسەركوتكردنی خەڵكی كوردستان دەستپێكرد, كە لەو كاتەدا بەخودموختاریەكی سەرەتایی رازی بون, وەلێ كۆماری ئیسلامی ئێران پێیانی رەوا نابینی, دەیان هەزار وەك سلێمانی چەكدار كردو ناردیانی بۆ سەركوتكردنی خەڵكی كوردستان, نەخوازەلا وەك باشورییەكان داوای پێك هێنانی دەوڵەتی سەربەخۆی كوردستان بكرێت, كە كفرێكە پاك بونەوە لێی نییە, ئەو یەكێك لەو چەكدارە 22 ساڵیانەی ئیمامی زەمان بوو پۆستاڵەكەیان لەپێ دانەكەند تا گرتنەوەی شارەكانی رۆژهەڵاتی كوردستان‌و گەڕاندنەوەی بۆ ژێر فەرمانڕەوایی حكومەتی ولایەتی فەقی.\nقاسم سلێمانی فەرماندەی 19 ساڵەی فەیلەقی قودس كە بڕیارە كاری سەرەكی ئازادكردنی قودس بێت,وەلێ ئەو بەرەیەی چۆڵ كردووەو خەریكی گەرمكردنی شەڕی عەلی‌و عومەرەكانە لە كۆمەڵێك وڵات, ئەو ریمۆن كۆنترۆڵی حەشدی‌و شەعبی‌و حیزبولڵای لوبنان‌و تەواوی گروپە چەكدارە شیعەكان لەدەرەوەی ئێران لەگیرفانیەتی, هەڕەشەكانی سلێمانی نیشانەی ئەوەیە ملكەچی بڕیارەكانم لەئێستاو بڕیارەكانی قۆناغی داهاتووش نەبن, چونكە داواكاریەكانی ئەو بەپێی پرۆژەی گۆڕینی عێراق بۆ كۆماری ئیسلامی دەگۆڕێت, ئەوا حەشدی شەعبی بەر دە دەمە گیانتان‌و لەكوردستان دەرتان دەكەم‌و دەیكەمەوە باكوری عێراق وەك عەبادی‌و ئەردۆگان ناویان برد, ئاخر ئەو خویەكی گرتووە بەشیری تەركی ناكات بەپیری, ئەو دەستپێكی بەپاسداربونی بەبەشداری لەسەركوتكردنی هاوڵاتیانی كوردستان دەست پێكردبێت,چۆن چاوی لێ نابێت دوبارەی بكاتەوە, دڵی عاشقان هەمیشە لای یەكەم دڵدارە, دیارە هەر بەوەشەوە ناوەستێت , ئامادەیە تەواوی گروپە چەكدارە شیعەكان لەجیهان بۆ رزگاری كەركوك رەوان بكات,كەركووك كە مەنزڵگای ئیمام قاسم و ئیمام عەباس‌و ئیمام زەین عابدینی لێیە, وەك ئیمام گوڵپیەگانی وتی پیرۆزەو ناهێڵین سەربەخۆ بێت, خەو دەبینین بۆ گەڕاندنەوەی بۆ ژێر دەسەڵاتی خۆیان, چۆن بەبەهانەی داكۆكی لەمەرقەدی زەینەب سەرەتا چوونە سوریاوە, هێشتا نەگەڕاونەتەوە.\nنابێت ئەوەمان لەیاد بچێت, كۆنترۆڵكردنەوەی فرۆكەخانەكان هەولێر و سلێمانی نەخشەی لەمێژینەی حكومەتی عێراقییە لەسەر داوای ئێران, چونكە ئەوان بەمەترسی دەزانن بۆ سەر خۆیان, لەهاتوچۆی هەندێك بێزارن, تازە نییە.\nحەشدی شەعبی مەترسی گەورەیە بۆ سەر ئایندەی كوردستان, هێزێكی میلشیایی تاوانكاری چەكداری شیعەیە لە 13ی ئازاری 2014 دامەزراوەو لە 67 گروپی چەكداری ئیسلامی پێك هاتووە, تەواوی باڵە جیاجیاكانی ئیسلامی سیاسی شیعی و مەرجەعەكانیان گروپی خۆیان تێیدا دروستكردووە, سەرباری گروپێك بەناوی رەیان كلدانی كە ئەویش دژ بە ریفراندۆم هەڵوێستی گرت, دامەزراندنی حەشدی شەعبی لەعێراق 11 ساڵ دوا كەوتووە لە چاو دامەزراندنی سوپای پاسداران لەئێران, ئاخر زەمینەی عێراق لەبار بوایە دەبوایا ساڵی 2003 پێك بهاتبایە وەك چۆن بە دوای بەناو شۆڕشی ئیسلامی ئێران لەوێ پێك هات, بۆ 4 ساڵ هەموو كەندو كۆسپە ناوخۆییەكانی ناو ئێرانی لەسەركوتی گەلان‌و پارتە سیاسییەكان بەتایبەت چەپەكانی لەسەر كۆماری ئیسلامی ئێرانی نەهێشت, ژمارەی چەكدارانی حەشد 60 بۆ 90 هەزارە, هەندێك لە چاودێران پێیان وایە 125 هەزاری تێپەڕاندووە , هاوكات نزیك 3 ملیۆن خۆبەخشی هەیە, ئەم هێزە زەبلاحە دوای شەڕی داعش‌و سەركوتكردنی بزووتنەوەی عەرەبە سونییەكان, لە قۆناغی دواتردا وەك حاجی سلێمانی ئاماژی پێدا چاوی لەسەر كوردستانە, خۆ شەڕەكانی رۆژهەڵاتی كوردستانیش سەرەتا لەشەڕی پچڕ پچڕی ناوچەیی وەك مەندەلییەوە كڵپەی سەند, تا هەنووكە بەردەوامە, بەقۆناغیش پەلاماری ئەحوازو گومەبەد كاوس‌و كوردستان‌و تاران‌و شارەكانی دیدا, تەنانەت پارتە سیاسییەكانیش تا لەكۆتادا كەسیان نەهێشتەوە جگە لە خۆیان و عەمامە رەش‌و سپییەكان نەبێت.\nبۆ چەسپاندنی پێگەی خۆیان‌و بنیات نانی دەوڵەتێكی ئیسلامی شیعی ئەو رێگرە ناشرینەی ناوی كوردستانی هەڵگرتووە كە رازی نییە بەگۆڕینی عێراق بۆ كۆماری ئیسلامی عێراقی شیعی پێویستە نەمێنێت,كوردستان ئاگادار نەبێت دەبێت چاوەڕوانی پەلاماری ملیۆنان چەكداری حەشدی شەعبی كلیل لەمل بن, خۆیان بەفیدای عەباس‌و قاسم بكەن بۆ زەین عابدین بمرن, بۆیە گەڕانەوە بۆ عێراق بێ زەمانەتێكی نێو دەوڵەتی وەك ئەوەیە كوردستان لەسەر سینیەكی زێڕین پێشكەش بەحاجی سلێمانی‌و حەشدی شەعبی بكرێت, نابێت خۆشباوەڕ بین بەسەركردەی پارتە ئیسلامییە شیعەكان, بەدەستی سیاسەت تەوقە دەكەن, دەستی تفەنگیان لەناو حەشدە خۆیان بۆ رۆژە پیرۆزەكەیان ئامادە دەكەن.\nئەم بابەتە 1079 جار خوێندراوەتەوە


ANF | ڕۆشنبیران داوایەکیان ئاراستەی کۆمکاری عەرەب کرد: لە هەمبەر دەوڵەتی تورکیا بێدەنگ نەبن\nڕۆشنبیرانی میسر، لیبیا، یەمەن، فلستین و عێراق لە دژی هێرشەکانی دەوڵەتی تورک بەیاننامەیەکیان بڵاو کردەوە و بانگەوازییان ئاراستەی کۆمکاری عەرەبی کرد کە کۆبوونەوەی بەپەلە بگرن.\nدووشه‌ممه, 3 May 2021, 17:33\nلەدژی هێرشەکانی دەوڵەتی داگیرکەری تورک بۆسەر هەرێمەکانی پاراستنی مەدیا، ٢١ ڕۆشنبیر، سیاسەتمەدار و ڕۆژنامەنووسی عەرەب، داوایان لە کۆمکاری عەرەب کرد کە کۆبوونەوەیەکی بەپەلە بکات و هەڵویست نیشان بدات، داواشیان کرد نەتەوە یەکگرتووەکان لەم بارەوە خاوەن هەڵویست بێت.\n٢١ ڕۆشنبیر، سیاسەتمەدار و ڕۆژنامەنووسی عەرەب، لە میسر، لیبیا، لوبنان، یەمەن، فەلەستین و عێراق، لەو بارەوە ڕاگەیەندراوێکیان بڵاوکردەوە.\nلە ڕاگەیەندراوەکەدا هاتووە: وەک کۆمەڵیک ڕۆشنبیر و سیاسەتمەدار، کە خەمی کێشەکانی ناو وڵاتانی عەرەب و مەترسییەکان لە ڕۆژهەڵاتی ناوەڕاست دەخۆین، بێدەنگیی وڵاتانی عەرەب لەدژی پیشلکارییەکانی دەوڵەتی تورک کە ڕۆژانە ڕوودەدەن، ئێمەی تووڕە کردووە، بە تایبەتیش پێشلکارییەکانی دەوڵەتی تورک لەسەر خاکی عێراق کە بۆ ئێمە وڵاتێکی گرنگە و یەکێتی عەرەبی دامەزراندووە، ئێمەی نیگەران کردووە، تا ئێستا هیچ دەوڵەتێکی عەرەب لەدژی ئەو پێشلکارییانە ڕاگەیەندراوێکی نەداوە.\nهەروەها هاتووە: داوا لە کۆمکاری عەرەبی دەکەین کە کۆبوونەوەیەکی بەپەلە بکات، و بە بایەخی جدییەوە و لەدژی خەونەکانی دەوڵەتی تورک هەڵویست نیشان بدات،ئەگەرچی لە هاوپەیمانێتی یەکیتی عەرەب-دا بڕیارێک هەیە، کاتێک وڵاتێک ڕووبەڕووی هێرشی داگیرکەری بێت، وڵاتان بۆ ڕاگرتنی ئەو هێرشانە بڕیار بدەن، ئێمەش تا ئێستا چاوەڕیی پێکهاتنی ئەم بڕیارەین.\nلە کۆتاییش هاتووە: ئێمەش دەنگی خۆمان بەرز دەکەینەوە تا هەموو جیهان، لە سەرویانەوە نەتەوە یەکگرتووەکان، ئەنجومەنی ئاسایش و دامەزراوە و ڕێکخراوە پەیوەندیدارەکان، ئەم دەنگە ببیسن، هەروەها داوا دەکەین لەدژی هێرشەکان هەڵویستی جدیی نیشان بدرێت.\nناوی ئەو کەسانەی ڕاگەیەندراوەکەیان واژۆکردووە\nڕەجایی فاید، بەڕێوبەری ناوەندی میسری بۆ لێکۆڵینەوەی کوردی و ئەندامی ئەنجومەنی ڕاوێژکاری کاروباری دەرەوە\nمامۆستا ئەحمەد بەهادین شەعبان، سەرۆکی پارتی سۆسیالیستی میسر\nیوسف یەعقوب مەتی، سەرۆکی یەکێتی نەتەوەیی بیت نەهرەین- عێراق\nعەبدوڕەحمان ئەلڕەیان، نووسەری یەمەنی\nد. ئەیمن فەتح، نووسەر و پسپۆری زانستی سیاسی- فلەستین\nحسێن ئەلسویەدی، بەڕێوبەری فۆرۆمی دیالۆگی عەرەبی شۆڕشگێری دیموکراتی- لیبیا\nمحەمەد حەسەن ئەلبەنە، سەرنووسەری ڕۆژنامەی ‘الاخبار’ی میسری\nعوسمان برکی، نووسەر و سیاسەتمەداری میسری\nخورشید دلی، نووسەر و ڕۆژنامەنووس- لوبنان\nد. فرناز عەتیە، پسپۆری زانستی سیاسی- میسر\nئەسر نوال جەبر، نووسەر و ڕۆژنامەنووس- فەلەستین\nئەلسەید عەبدولفەتاح، سەرۆکی ناوەندی لێکۆڵینەوەی قاهیرە، نووسەر و ڕۆژنامەنووس\nفەرهان سالح، نووسەر- لوبنان\nعەباس جەعفەر ئەلحسێنی، لێکۆڵەر و ڕۆژنامەنووس- لوبنان\nسەفیە تاتا، سەرۆکی کۆمەڵەی تەندروستی و پاراستن- لوبنان\nدەلال بستانی، ئەندامی بەڕێوبەری کۆبوونەوەی ژنانی دیموکرات- لوبنان\nلۆنە ئەلغەریب، ئاکادمیسیەن و چالاکوانی ژنان- لوبنان\nخەلییل ئەلغازی، نووسەر و ئاکادمیسیەن- لوبنان\nیاسل ئەیۆ سەیدۆ، سیاسەتمەدار و ئاکادمیسیەن- فەلەستین\nحەمۆ موسکویان، مافناس و چالاکوانی سیاسی- لوبنان\nعەلی ناجی، نووسەر و ڕۆژنامەنووس- عێراق


شانۆی دەوڵەت لەناوچە لافاولێدراوەكان | سورانی\nنوێرۆژی رەش 1398/11/25\nنوێ"ئاپۆ" رۆحی شۆڕشی کوردستان 1398/11/24\nنوێکچی ئاگر 1398/11/10\nشانۆی دەوڵەت لەناوچە لافاولێدراوەكان\nكاتێك داگیركاریەكی ناڕەوا لەسەر نیشتمانی دایك پەیڕەو دەكرێت، سروشت ئەو داگیركاریەی پێ‌هەرس ناكرێت و هەر جارێك بە فۆڕمێك تووڕەیی خۆی دەردەبڕێت. لە سەر نیشتیمانی داگیركراودا دەسەڵاتداران هەر جۆرە سیاسەت و پرۆژەی چەپەڵی خۆیان لەسەر سروشتی نیشتیمان تاقی دەكەنەوەو بەوەش سروشتی نیشتیمانی ئازاد لە ناو دەبەن.\nكاتێك داگیركاریەكی ناڕەوا لەسەر نیشتمانی دایك پەیڕەو دەكرێت، سروشت ئەو داگیركاریەی پێ‌هەرس ناكرێت و هەر جارێك بە فۆڕمێك تووڕەیی خۆی دەردەبڕێت. لە سەر نیشتیمانی داگیركراودا دەسەڵاتداران هەر جۆرە سیاسەت و پرۆژەی چەپەڵی خۆیان لەسەر سروشتی نیشتیمان تاقی دەكەنەوەو بەوەش سروشتی نیشتیمانی ئازاد لە ناو دەبەن. كاتێك سروشت تووڕە دەبێت و رووداوە سروشتیەكان روودەدەن، ئەوەی زیانمەند دەبێت گەل و كۆمەڵگایە. حوكمدار و دەسەڵاتداران نە تەنیا زەرەریان بەر ناكەوێت كەچی لەبەرامبەر ئەو كارەساتانە و قوربانی كردنی گەلی هەژار كەمتەرخەمن. منداڵانی كرماشان و تایبەت سەرپێڵ زەهاو كە تەنیا ئاواتیان ئەوە بوو پەناگەیەك و خۆراكێكیان هەبێت، ئێستا ئەوان خەمی خۆیان وەلاوە ناوە و هەرچی نان و شتومەكی خۆیانە بۆ منداڵان و لێقەوماوانی لۆڕستان دەنێرن. تاوەكو زامێك لەبرینەكانی گەلەكەیان ساڕێژ بكەن و هاوخەمی و هاوسۆزی خۆیانیان بۆ دەرببڕن. ئەو وێنایە زۆر مەرگەسات و جەرگبڕ و بە ئازارە. بەڵام سەرەڕای ئێش و ئازارەكانی پڕاوپڕە لە واتا و هەستی مرۆیی. زۆر بە نرخ و بە واتایە كاتێك دەبینی هاونیشتمان و هاوخوێنت بەهەمان مەرگەساتی تۆ گرفتار بووە و پێویستی بە یارمەتییە، بە هەموو هێز و تواناوە یارمەتیدەری گەلی لێقەوماو دەدات. هاوخەمی و دەربڕینی هاوسۆزی لەكاتی كارەساتەكاندا دەبێتە هۆكاری بەخشینی رۆحیە بۆ بەردەوام كردنی ژیانیان.\nلە دۆخێكی نائاسایی و مەرگەساتەكاندا یارمەتیدانی چین و توێژەكانی كۆمەڵگا بۆ لێقەوماوان زۆر بە بایەخ و گرنگە. ئەمەش لەكاتێكدایە كە كاربەدەستانی رژیم لە بەرامبەر ئەم بابەتە كەمتەرخەمن و یارمەتی لێقەوماوان نادەن. سەرەڕای ئەوەش رێگری لە یارمەتییە مرۆییەكان دەكەن كە لە دەرەوە كۆكراونەتەوە و ناهێڵن بگاتە دەستی لێقەوماوانی ئەم كارەساتە. ئەوەی كە پێویستە جەختی لەسەر بكرێت كێ بە بەرپرسیاری سەرەكی مەرگەساتەكانی دوایی لەئێران و رۆهەڵاتی كوردستانە؟ بێگۆمان بەر پرسیاری سەرەكی ئەم ڕووداوانە خودی دەوڵەت و كاربەدەستانیەتی. چونكە بە دروست كردنی بەنداوی لەرادەبەدەر و رێگری كردن لە رووبارەكان و بە دروست كردنی ئەم بەنداوانە، زەویە زەراعیەكانی دەوروبەری ئەم بەنداوانە دەخەنە ژێر ئاوە. لە لایەكی تریشەوە رێگری لە رۆیشتنی ئاوی رووبارەكان دەگرن و بەنداوەكان پڕئاو و سەر رێژ دەبن و مەترسی تەقاندنیان زیاتر دەبێت.\nدەوڵەتی ئێران لە كاتی روودانی ئەم لافاوەدا لە منبەرەكانیەوە بانگەشەی ئەوە دەكات كە سەرجەم دام و دەزگاكانی دەوڵەت بە هانای لێقەومانی ناوچە لافاو لێدراوەكانەوە چوون و هەموو دەرفەت و ئیمكانێكیان بۆ گەل دابین كردووە. بەڵام لەحاڵێكدا پەیامی راستەوخۆی گەل لەناوچە لافاولێدراوەكان بڵاو دەبوویەوەو نارەزایەتی و تووڕەبوونی گەل بەرامبەر كەمتەرخەمی كاربەدەستانی دەوڵەت ئاشكرا بوو و تەنانەت هێزە ئەمنیەكانی رژێم رووبەڕووی هێرشی گەل بوونەوە و لەناوچە لافاولێدراوەكان وەدەرنران. ئەوەش نیشاندەری ئەوەیە كە دەوڵەت بەرامبەر ئەو كارەساتە زۆر كەمتەرخەم بووە و هیچ بە هانای گەلی لێقەوماوە نەچووە و ئەو نمایش و شانۆ سەربازیانەش لەو ناوچانە كراون تەنیا لەچوارچێوەی خۆنواندن و بانگەشەی میدیایی و تۆقاندنی گەل پێكهاتووە. رژێمی داگیركەری ئێران بەو سیاسەتەی پەیڕەوی كرد ئەو پەیام بە گەل دەدات كە بە بێ دەوڵەت كە خۆی هۆكاری سەرەكی ئەو كارەساتەنەیە، هیچ هەنگاوێك لەپێناو ژیانەوە و ئاوادان كردنەوە نانێت.\nسەرەڕای سیاسەتی داپلۆساندن و سەركوتی گەلان لەلایەن رژێمی داگیركەری ئێران، گەلانی ئێران و بە تایبەت گەلی كورد لەبەرامبەر ئەو سیاسەتە چۆكیان دانەناوەو بە پشت بەستن بە هێز و توانای خۆیان بەشێكی زۆر لەزامی گەلەكەیان ساڕێژ كردووە و هیچ چاوەڕوانییەكیان لە مەڕ چارەسەری دەوڵەت نەبووە كە یارمەتیدەریان بێت. بۆیە بەردەوامی ئەو رێباز و خاوەندارێتی كردنی گەل لەیەكدی چارەسەری سەرجەم كێشەكانی كۆمەڵگا مسۆگەر دەكات.\nهەروەكو چۆن لەسەرجەم كارەستانەكاندا گەلی كورد لە رۆژهەڵاتی كوردستان و ئێران خاوەندارێتیان لە یەكتر كردووە و لەرۆژە سەخت و دژوارەكاندا یەكگرتوو بوون. پتەوكردن و بەهێزكردنی هێڵی یەكگرتوویی سیاسەتە چەپەڵەكانی دەوڵەتی داگیركەری ئێران پووچوڵ بكەنەوە. دەبێت گەلانی ئازادیخوازی ئێران بە وریایەوە چاودێری سیاسەت و كردەوەكانی رژیمی داگیركاری ئێران بكەن. بەتایبەت ئەو سیاسەتانەی كە لەپێناو لەناو بردنی سروشت و ژینگەیە، بە هەموو شێوەیەك لەدژی دروست كردنی بەنداو، گەورەبوونی شارەكان، لە ناو بردنی زەویە كشت و كاڵیەكان و...هتد بوەستن و رێگا نەدەن سیاسەتەكانی رژێم بە ئاكام بگەن و رێ لەدووپات بوونەوەی كارەساتی تری هاوشێوە بگرن.\nنیشتمانی دایك گەلانی ئێران لافاو\nكلتوور و هونه‌ر1398/11/25\n"ئاپۆ" رۆحی شۆڕشی کوردستان\nماڵه‌وه45 وتار42 هه‌واڵ16\nكلتوور و هونه‌ر16 لێدوان11 کتێب5


سەرۆكی پەڕلەمان پەیامێك ئاڕاستەی ڕۆژنامەنووسان دەكات – تۆڕی میدیایی خەڵک\n2020/04/22 - 10:05 AM\nسەرۆكی پەڕلەمانی كوردستان لە ڕاگەیەنراوێكدا كە بەبۆنەی یادی 122 ساڵەی دەرچوونی یەكەمین ڕۆژنامەی كوردییەوە بڵاویكردووەتەوە ئاماژە بۆ ئەوە دەكات، لەم یادە پیرۆزەداو لەسۆنگەی بەرپرسیاریەتیی یاساییمانەوە بەدەرفەتی دەزانم جارێكی تر پشگیری و پاڵپشتیی خۆم بۆ هەموو ئەو قەڵەمە ڕاستگۆ و هەقبێژانە دووپات بكەمەوە كە داكۆكیكاری سەرسەختی ماف و ئازادی و داوا ڕەواكانی میللەتەكەمانن.\nپارێزەرانی ڕاستی و داكۆكیكارانی دادپەروەریی كۆمەڵایەتی، ڕۆژنامەنووسانی بوێرو چاونەترس، لەناخی دڵمانەوە پیرۆزبایی یادی 122 ساڵەی ڕۆژنامەگەریی كوردی-تان لێدەكەین و سەری ڕێزونەوازش بۆ شەهیدانی خاوەن خامە ئازاو ئازادەكان دادەنەوێنین كە لەپێناو گەیاندنی ڕاستی و دۆزی ڕەوای گەلەكەمان لەتاریكترین ڕۆژگاردا ڕووبەڕووی جەلادەكەیان بوونەوەو ڕۆڵی بەرچاویان لەبونیادنان و دروستكردنی مێژووی پڕ لەسەروەریی ڕۆژنامەگەریی كوردیدا گێڕا.\nلەم یادە پیرۆزەداو لەسۆنگەی بەرپرسیاریەتیی یاساییمانەوە بەدەرفەتی دەزانم جارێكی تر پشگیری و پاڵپشتیی خۆم بۆ هەموو ئەو قەڵەمە ڕاستگۆ و هەقبێژانە دووپات بكەمەوە كە داكۆكیكاری سەرسەختی ماف و ئازادی و داوا ڕەواكانی میللەتەكەمانن.\nئومێدەواریشم دادگاكانی كوردستان سەربەخۆیی و بێلایەنیی خۆیان لەجێبەجێكردنی یاسای ڕۆژنامەگەری لەهەرێمی كوردستان و چەسپاندنی ئەحكامەكانی ئەو یاسایە بەرامبەر ڕۆژنامەنووسان بسەلمێنن و بەدەر لەوە كار بەهیچ دەق و یاسایەك نەكەن كەسنووری ئازادیی ڕۆژنامەگەری بەرتەسك دەكاتەوە، هاوكات پاراستنی گیان و كەرامەتی ڕۆژنامەنووسان و ڕەخساندنی دەرفەتی كاری یەكسان و زەمینەی لەباری ئازادیی كاری ڕۆژنامەوانی پابەندی دەسەڵاتی سیاسیی هەرێم و تەواوی دامەزراوە دەستوورییەكانییەتی.\nبەڕێزان دیارە ڕۆژنامەگەریی كاغەز بیست ساڵێك لەمەوبەر بەهۆی هەژموونی تەكنەلۆژیاو ئینتەرنێتەوە بەرامبەر ڕۆژنامەگەریی ئەلیكترۆنی وردە وردە پاشەكشەی كردو كۆڵیدا، ئەم بەرەو دواوە چوونەی وەشاندن و چاپیش هەرزوو لێكەوتە ئابووری و كۆمەڵایەتی و فەرهەنگییەكەی بەسەر زۆرێك لە كایە ڕۆشنبیری و ئەدەبییەكاندا بەدیاركەوت و لەم ڕوانگەیەوە دەبێت پەرلەمانی كوردستان خۆی ئامادە بكات بۆ دووبارە هەمواركردنەوەی یاسای ڕۆژنامەگەری، كە تێیدا ئازادیی كاری ڕۆژنامەوانی لەبەرچاو بگیرێت لەچوارچێوەی پاراستنی مافە گشتی و تاكەكەسییەكان و تایبەتمەندیی هاووڵاتییاندا، لەبەرئەوەی یاسای ژمارە 35ی ساڵی 2007 بەدەرە لە ئاماژەكردن بۆ بەكارهێنانی سۆشیال میدیاو میدیای ئەلیكترۆنی و تەلەڤزیۆن، ئومێدەوارین تا هەمواركردنەوەی ئەو یاسایە ڕۆژنامەنووسان لەژێر كاریگەری و ئەحكامی هیچ یاسایەكی دیكەدا ڕووبەڕووی دادگا نەكرێنەوە.\nلەم بۆنە مێژووییەدا هیواخوازم ژمارە (19)ی ڕۆژنامەی (كوردستان) كە تاوەكو ئێستا بزرە لەچاوی خوێنەرانی كورددا بەزووترین كات بدۆزرێتەوەو لەپاڵ 30 ژمارەكەی تریدا جارێكی دیكە بێتە وەشاندن و كتێبخانەی كوردی ڕۆشن بكاتەوە هەروەكو چۆن ژمارەكانی دیكەی بەهەوڵ و تەقەلای ڕۆشنبیران و توێژەرو خەمخۆرانی ڕۆژنامەگەریی كوردی دۆزرانەوە.\nهەر شادو سەرفرازبن، بەرزو پیرۆز بێت یادی 122 ساڵەی ڕۆژنامەگەریی كوردی\nسەرۆكی پەرلەمانی كوردستان\n22ی نیسانی 2020\nكۆبوونەوەكەی پارتی و یەكێتی دواخرا